[image: image1.png]




	


S 70-06
[image: image1.png]
Til:

Universitetsstyret
Møtedato:

14. desember 2006
Arkivref.:

200606991-1/RGR/115
Statsbudsjettet 2007 – Fordeling av bevilgningen -hovedfordelingen
Del 1 Innledning

1.1
Generelt

Universitetsdirektøren legger her frem forslag til fordeling av bevilgningen over statsbudsjettet for 2007. 
Til styremøtet 19. oktober ble det lagt fram et notat med en kort redegjørelse for regjeringens forslag til statsbudsjett for 2007 for Universitetet i Tromsø, herunder endringer i forhold til 2006. I det følgende oppsummeres kort hovedpunktene i statsbudsjettet. 

	Statsbudsjettet 2007 – Universitetet i Tromsø

	Alle beløp i 1000 kr
	Regjeringens forslag

	Bevilgningsøkning
	

	Statsbudsjettet 2006
	1 136 314

	Statsbudsjettet 2007
	1 144 404

	Økning
	8 090

	
	

	Lønns- og priskompensasjon, tekniske justeringer og helårsvirkninger
	

	Lønns- og priskompensasjon (ca. 3,8 %)
	43 581

	Endring arb.giveravg. (14,1 til 7,9 %) m.m.
	- 38 906

	Nye studieplasser medisin (15), tannlegeutdanning (30), PPU (15), 5-årig integrert lærerutd. (10) fra høsten 2006 – helårsvirkning
	6 484

	30 nye stipendiatstillinger tildelt fra høsten 2006 – helårsvirkning
	8 880

	
	20 039

	
	

	Realendringer 2007
	

	Resultatendring undervisning
	1 587

	Resultatendring forskning 
	- 8 739

	Nye studieplasser tannlegeutdanninga (40) + opptrappingtils., inkl. utstyr og husleie
	15 186

	Nye studieplasser medisin (15)
	1 226

	Nye studieplasser 5-årig integrert lærerutdanning (10)
	300

	Økt tilskudd til regional. Komite for medisinsk forskningsetikk
	1 200

	Generelt kutt i basisbevilgningen (rammekutt)
	- 22 709

	
	- 11 949


Universitetet i Tromsø har i 2007 fått en bevilgning over statsbudsjettet på 1,144 mill. Den nominelle økningen i bevilgningen er på ca. 8 mill. Dersom realnivået på bevilgningen fra 2006 skulle vært opprettholdt, skulle bevilgningen økt med om lag 20 mill. Det vil si at det er en realreduksjon i bevilgningen på om lag 12 mill. i 2007.   

Realnedgangen skyldes kutt i basisbevilgningen på om lag 22,7 mill. (samlet 275 mill. for sektoren), samt reduksjonen i den resultatbaserte forskningsbevilgningen på om lag 8,7 mill. Kuttet i basisbevilgningen begrunnes i regjeringens samlede budsjettopplegg, manglende oppfølging av studieplasskutt, avsetninger i regnskapet og omdisponeringer internt i sektoren. 

I tråd med tidligere planer er det tildelt midler til økning i antallet studieplasser på medisin- og tannlegestudiene. I tillegg videreføres opptrappingen av lærerutdanningene som ble startet i 2006. Det er også lagt inn midler til utstyrsanskaffelser og husleie for tannlegeutdanninga. Disse budsjettøkningene oppveier imidlertid ikke de ovennevnte kuttene. 

Med unntak av økning i undervisningsbevilgningen på 1,5 mill. er påplusningene i budsjettet knyttet til øremerkede formål og følger av tidligere vedtatte planer. Dette er i motsetning til kuttene på i alt 31,4 (22,7 + 8,7) mill. som i realiteten er generell reduksjon i de fritt disponible midlene ved Universitetet. 

Universitetets budsjett er redusert med 38,9 mill. som følge av at arbeidsgiveravgiften er redusert fra 14,1 % til 7,9 %. Denne reduksjonen i budsjettet skal motsvareres av en tilsvarende reduksjon i utgifter til arbeidsgiveravgift, og skal altså ikke ha noen realeffekt på budsjettet (budsjetteknisk endring). 

Tidligere fremmet også universitetsdirektøren forslag til styringssignaler for fakultetene/enhetene i fordelingssaken. Slike styringssignaler/mål fastsettes nå i utdanningsmeldinga og forskningsmeldinga som fremmes som egne saker for styret i desember. 

Overbudsjettering

Budsjettet for 2007 gir i utgangspunktet ikke rom for finansiering av nye tiltak/aktiviteter ut over de som allerede er øremerket i statsbudsjettet (enkelte utdanninger). Tvert imot tilsier budsjettet for året som kommer, en generell innstramming i aktivitetsnivået innenfor eksisterende virksomhet. Nye tiltak Universitetet ønsker prioritert, må da finansieres gjennom ytterligere reduksjon innenfor eksisterende virksomhet. På den annen side har Universitetet betydelige avsetninger (ubrukte midler) ved utgangen av 2006

På bakgrunn av de store avsetningene ved fakultetene/enhetene og forventninger om en viss økning i bevilgningene i årene fremover, foreslår universitetsdirektøren at Universitetet i 2007 overbudsjetterer med 30 mill. Dette innebærer at det fordeles 30 mill. mer til fakultetene/enhetene enn det Universitetet mottar over statsbudsjettet. I 2005 og 2006 er det til sammen overbudsjettert med 25 mill. Med en overbudsjettering på 30 mill. i 2007, vil Universitetet samlet ha overbudsjettert med 55 mill. ved utgangen av 2007. Det vil si at Universitetet etter planen vil ha en negativ sentral saldo/reserve på 55 mill. Denne negative saldoen/reserven vil da bidra til å oppveie avsetninger ved fakultetene/enhetene, og slik sett gjøre at Universitetets samlede avsetninger reduseres raskere enn de ellers ville ha gjort. 

Overbudsjetteringen på 30 mill. vil oppveie kuttet i de frie midlene i statsbudsjettet (31,4 mill.), slik at reduksjonen i bevilgningen til fakultetene/enhetene blir mindre enn den ellers ville ha blitt. Overbudsjetteringen må ses i sammenheng med tildelingen/forskutteringen av 30 nye stipendiat- og postdoktorstillinger i styremøte 23. november og tildelingen til vitenskapelig utstyr ut over ordinær tildeling i statsbudsjettet til dette formålet. Overbudsjetteringen knyttet til stipendiat- og postdoktorstillinger utgjør omlag 7,5 mill, mens overbudsjettering knyttet til vitenskapelig utstyr er på 8,3 mill. Til sammen utgjør dette om lag 16 mill. Resterende del av overbudsjetteringen på 14 mill. er knyttet til basisbevilgningen, og bidrar til en større basistildeling til fakultetene/enhetene enn det det er grunnlag for i den faktiske bevilgningen over statsbudsjettet for 2007. Helårsvirkningen av overbudsjettering av stipendiat- og postdoktorstillingene vil i 2008 være på ca 15 mill.  
Overbudsjettering kan forvares så lenge Universitetet har tilstrekkelig økonomisk handlingsrom i fremtiden til å dekke opp det samlede overbudsjetterte beløp, som nå etter planen vil være på 55 mill. ved utgangen av 2007. Det vil si at Universitetet må kunne holde tilbake 55 mill. av fremtidige bevilgninger for å dekke inn dette beløpet. 
Tiltak for å redusere avsetningene
Bakgrunnen for overbudsjetteringen de senere årene er de store avsetningene ved fakultetene/enhetene. Årsaken til avsetningene er blant annet treghet i planleggings- og beslutningsprosesser ved fakultetene/enhetene, og at styrene ved fakultetene/enhetene i for stor grad har delegert budsjettfullmakter til institutter og fagmiljø uten å sette tilstrekkelig krav til hvilket formål midlene skal brukes. 

For å redusere disse avsetningene er det lagt opp til nye sentrale rutiner for fordeling av stipendiat- og postdoktorstillinger som skal sikre tilsetting i slike stillinger på et tidligere tidspunkt enn før. Videre foreslår universitetsdirektøren nå at det stilles krav til at alle utstyrsanskaffelser over terskelverdien for krav til offentlig anbudskonkurranse (som nå er på 0,5 mill. ekskl. mva.) skal vedtas av styrene eller av ledelsen sentralt ved fakultetene/enhetene. Målet er her å unngå at det settes av midler over flere år for å spare til større utstyrsanskaffelser. Slike utstyrsanskaffelser må besluttes og effektueres årlig etter forutgående prioriteringer/innspill fra fagmiljøene. Når det gjelder vitenskapelig utstyr som tildeles som en del av den strategiske forskningsbevilgningen, foreslås det også at det stilles krav til at utstyr over terskelverdien for offentlige anbud skal oversendes sentraladministrasjonen innen 15. mai for utlysning. Dersom ikke dette gjøres gis universitetsledelsen fullmakt til å inndra og refordele midlene. Målet er også her å unngå unødvendige forsinkelser i anskaffelsesprosessen. 
Satsinger 2007

I universitetsdirektørens budsjettfordelingsforslag for 2007 er det lagt opp til økning eller videreføring av aktiviteter innenfor nordområdesatsingen ved Universitet. Dette gjelder spesielt:

· Tre nye sentre for forskningsdrevet innovasjon (SFI) – MabCent (Marine bioactives & drug discovery), Information Access Disruptions og Tromsø Telemedicine Laboratory – hvor det er satt av om lag 3,2 mill. i sentrale egenandeler. Her utgjør om lag 3 mill. midler til stipendiatstillinger, mens 0,2 mill. er satt av under strategiske forskningsmidler. Dette utgjør om lag 50% av universitetets samlede økonomiske bidrag til disse sentrene. Resterende 50% dekkes av de respektive fakultetene/NFH innenfor ordinær bevilgning. 

· Sentral tilskudd til drift av marin bioprospekteringsplattform (Marbank) på 2 mill. er videreført i budsjettet for 2007. Videre er det øremerket til sammen 2 mill. i bevilgningen til NFH, Med.fak. og Mat.-nat.fak. som Universitetets egenandel i Marbio-prosjektetet (NFR-prosjekt).

· Oppretting av ny stilling som skal ha som oppgave å videreutvikle Universitetets samarbeid med institusjoner i Russland. Organisatorisk tilknytning er ikke endelig avklart. Midlene settes av til senere fordeling. 

· I fordelingen ligger midler til fem stipendiatstillinger og en postdoktorstilling til hver av de nordområde-relaterte forskerskolene Arctos – rettet inn mot arktiske økosystemer og klimaforandringer, Forskerskole i arktisk maringeologi og geofysikk – som adresserer viktige problemfelt i nordområdene, CEPIN – citizenship, encounters and place enactment in the north og EPINOR – epidemiologiske studier av miljø, livsvilkår og helse i nordområdene. I tillegg settes det av 1,2 mill. som driftsmidler til forskerskolene.
For øvrig foreslås det i dette saksfremlegget midler til oppbygging av studium i spansk, slik styret vedtok i møte 23. november. Videre foreslås oppretting av senter for samisk språkteknologi. I fordelingsforslaget prioriteres dessuten sentrale fellestjenester og infrastruktur. 
1.2
Budsjettfordelingsmodell 

Det vises til styresak S 55-06 om justeringer av den interne budsjettfordelingsmodellen. Den justerte budsjettfordelingsmodellen var beskrevet i ovennevnte sak og beskrives kort under de respektive punktene nedenfor. 

Hovedkomponentene i modellen er kort oppsummert disse:

Undervisningsbevilgning (resultatbasert)

· Avlagte studiepoeng

· Studentutveksling

Forskningsbevilgning

· Resultatbasert forskningsbevilgning

· Strategisk forskningsbevilgning

Basisbevilgning

· Generell del

· Spesielle tildelinger

Undervisningsbevilgningen er i sin helhet resultatbasert, mens forskningsbevilgningen delvis er resultatbasert. Ved justeringen av fordelingsmodellen som ble behandlet i ovennevnte styresak, ble undervisningsbevilgningen endret fra å omfatte alle studiepoeng til bare å omfatte egenfinansierte studiepoeng. I den resultatbaserte forskningsbevilgningen ble mastergradskandidater tatt ut av modellen, mens publiseringspoeng ble satt inn. Vektingen av tildelinger fra EU og fra forskningsrådet ble også økt betydelig. Fordelingen av den strategiske forskningsbevilgningen og basisbevilgningen vedtas direkte i styret. Basisbevilgningen består av en generell del og tildeling til spesielle formål. 

Del 2 Fordeling av bevilgningen

2.1
Undervisningsbevilgning (jf vedlegg 2)

2.1.1
Studiepoengsmidler

Tabellen under viser antall avlagte egenfinansierte 60-studiepoengsenheter i 2004 og 2005 for de ulike fakultetene/enhetene (kolonne A og C). Videre viser tabellen fordeling av studiepoengsmidler i 2006 og forslag til fordeling av studiepoengsmidler i 2007 (kolonne B og D). 

	 
	Studiepoengsmidler
	 

	 
	A
	B
	C
	D
	E = D-B

	Fak/enhet
	Egenfinans. studiepoeng 2004
	Tildeling 2006
 (i 1000 kr)
	Egenfinans. studiepoeng 2005
	Foreslått 
tildeling 20071 
(i 1000 kr)
	Endring tildeling (i 1000 kr)

	Hum.fak.
	287
	6 710
	285
	6 689
	- 21

	Jur.fak.
	406
	10 045
	397
	10 146
	101

	Mat.-nat.fak.
	286
	8 935
	290
	9 641
	706

	Med.fak.
	855
	53 755
	849
	54 124
	369

	NFH
	398
	11 129
	391
	11 491
	362

	SV-fak 
	1 232
	31 975
	1 353
	37 059
	5 084

	UVETT
	4
	81
	-
	-
	-81

	Sum
	3 468
	122 630
	3 566
	129 150
	6 520


Reglene for beregning av studiepoengsmidler ble vedtatt i styresak S148-02, og har ligget til grunn for fordelingen av bevilgningen over statsbudsjettet i perioden 2003–2006. Tidligere har både bevilgningsfinansierte og eksternt finansierte studiepoeng (studieprogram) inngått i beregningene. Fra og med fordelingen for 2007 inngår bare de egenfinansierte studiepoengene. Som beskrevet i styresak S 30-06 har denne budsjettekniske endringen i seg selv ingen umiddelbare konsekvenser for den samlete tildelingen til den enkelte enhet, siden det gjøres en tilsvarende korreksjon i basistildelingen. For øvrig er de samme beregningsreglene benyttet i forslag til fordeling for 2007, men satsene for uttelling for de ulike studiene er justert opp med ca. 3,8 % i tråd med departementets regulering av satsene. Satsene som benyttes i den interne budsjettfordelingsmodellen utgjør 75 % av satsene i det nasjonale finansieringssystemet. Vedlegg 4 viser uttelling for avlagte studiepoeng for de ulike studiene.  

Som det fremgår av kolonne E er det en samlet økning i studiepoengsuttellingen på 6,520 mill. kr (jf tabell) nominelt. SV-fak. har økt både studiepoengsproduksjonen fra 2004 til 2005
 (kolonnene A og C) og den budsjettmessige uttellingen (kolonnene B, D og E). Økningen for fakultetet skyldes først og fremst flere avlagte studiepoeng på masternivå (kategori D), men også til en viss grad kategoriendring for praktisk-pedagogisk utdanning (PPU) som omtalt nedenfor. For de øvrige enhetene er det bare mindre endringer i den samlete studiepoengproduksjonen (kolonnene A og C). På grunn av prisjusteringen har de fleste enhetene fått en moderat økning i budsjettuttellingen. Hum.fak. får en realnedgang i budsjettuttellingen i forhold til 2006 på grunn av nedgangen i studiepoeng avlagt i høyere kostnadskategorier (masternivå). 

I departementets finansieringsmodell er praktisk pedagogisk utdanning (PPU) flyttet fra kostnads​kategori E til D, som har en høyere sats per avlagte 60-studiepoeng. For at denne budsjettekniske endringen i seg selv ikke skal medføre umiddelbare endringer i tildelingsnivå, har departementet redusert basisbevilgningen til Universitetet. Universitetsdirektøren har i tråd med ovennevnte endringer i departementets modell, også endret kategoriseringen i den interne budsjettfordelingsmodellen, slik at PPU nå inngår i kategori D. 

U-vett initierer og administrerer videreutdanningsstudier. U-vett har som mål å overføre ansvaret for studiene til fakulteter/NFH når de er etablert, og alle egenfinansierte studieprogrammer er nå knyttet til fakulteter/NFH.

2.1.2
Studentutveksling

Tabellen under viser fordeling av resultatmidler på bakgrunn av antall inn- og utreisende utvekslingsstudenter. Den nasjonale satsen er økt fra 5 600 til 5 800 kr per utvekslingsstudent, og denne satsen er også lagt til grunn i forslaget til intern fordelingen av resultatmidler i 2007 (kolonne D). 

Forutsetningen for å oppnå økonomisk uttelling i fordelingsmodellen er at utvekslingsoppholdet er knyttet til en utvekslingsavtale eller -program og er på minst 3 måneder. 

	Studentutveksling

	 
	A
	B
	C
	D
	E= D-B

	Fak/enhet
	Utvekslings-studenter 2004
	Tildeling 2006 
(i 1000 kr)
	Utvekslings-studenter 2005
	Foreslått tildeling 2007 
(i 1000 kr)
	Endring tildeling 
(i 1000 kr)

	Hum.fak.
	48
	259
	43
	249
	- 10

	Jur.fak.
	3
	16
	14
	81
	65

	Mat.-nat.fak.
	37
	200
	36
	209
	9

	Med.fak.
	49
	265
	45
	261
	- 4

	NFH
	28
	151
	28
	162
	11

	SV-fak.
	81
	437
	99
	574
	137

	Sum
	246
	1 328
	265
	1 537
	209


Tabellen viser en økning i antall utvekslingsstudenter. Nivået er imidlertid fortsatt lavere enn målsettingen for Universitetet.

2.2
Forskningsbevilgning (jf vedlegg 2)

2.2.1
Resultatbasert forskningsbevilgning

I møte 19. oktober (styresak S55-06) om justering av intern budsjettfordelingsmodell vedtok universitetsstyret endringer i resultatindikatorene i den resultatbaserte forskningsbevilgningen i tråd med endringer i det nasjonale finansieringssystemet. Endringene er som følger: 

· Publiseringspoeng ble innført som ny resultatindikator med uttelling på 28 000 per poeng.

· Masterkandidater etc. utgår som resultatindikator

· Uttelling for EU-midler økes fra 0,14 kr per tildelt krone til 0,75 kr per tildelt krone.

· Uttelling for NFR-midler økes fra 0,14 kr tildelt krone til 0,30 kr per tildelt krone.

· Uttelling for doktorgradskandidater gis samme uttelling som tidligere, det vil si 330 000 kr per kandidat. 

· Som beregningsgrunnlag for resultatindikatorene i den resultatbaserte forskningsbevilgningen benyttes gjennomsnitt for de to siste årene, og altså ikke de tre siste årene slik som tidligere. 

På grunn av manglende kvalitet på datagrunnlaget for publiseringspoeng i 2004 er kun 2005-tall lagt til grunn for beregningen av publiseringspoeng i 2007. For de øvrige indikatorene benyttes snittet av 2004 og 2005 som beregningsgrunnlag for 2007. Også ved beregning av utgangsposisjonen (2006) er 2005-data benyttet for publiseringspoeng. Det vil si at publiseringspoeng er innført som resultatindikator ved fordelingen for 2007, men den gir ikke gir reell budsjettmessig effekt før i 2008.  

Økningen i uttellingen per resultatenhet i den justerte modellen innebærer at den resultatbaserte forskningsbevilgningen samlet sett er på om lag dobbelt så stor som tidligere år, og på samme størrelse totalt sett som i det nasjonale finansieringssystemet. Forskningsbevilgningen er økt på bekostning av basisbevilgningen. 

Tabellen under viser uttellingen i den resultatbaserte forskningsbevilgningen i 2007, og den nye utgangsposisjonen for modellen (2006). Med ny utgangsposisjonen menes beregning av 2006-til​delingen etter de nye beregningsreglene i den justerte modellen. 

Alle beløp i 1000 kr 

	Resultatbasert forskningsbevilgning 

	 
	2007
	2006
	Endring

	 
	 A 
	 B 
	 C 
	 D 
	 E =A+B+C+D 
	 F 
	 G = E - F 

	 
	Dr.grads kand
	Publiserings​poeng
	EU-tild
	NFR-tild
	 Foreslått
tildeling 2007 
	 Utgangsposisjon 
	 

	 Hum.fak. 
	825
	2 397
	50
	4 354
	7 626
	6 969
	657

	 Jur.fak. 
	
	644
	
	452
	1 096
	1 225
	- 129

	 Mat.-nat.fak. 
	4 950
	3 696
	2 604
	14 508
	25 758
	24 839
	919

	 Med.fak. 
	8 910
	5 908
	1 250
	10 913
	26 982
	27 074
	- 92

	 NFH 
	2 805
	1 162
	2 268
	11 549
	17 785
	20 031
	- 2 246

	 SV-fak. 
	3 960
	3 934
	120
	4 406
	12 421
	13 044
	- 624

	 TMU 
	
	734
	
	332
	1 066
	983
	83

	 UVETT 
	
	
	
	59
	59
	41
	18

	 Sum 
	21 450 
	18 474
	6 293
	46 574
	92 791
	94 205
	- 1 414


Sammenliknet med utgangsposisjonen (2006) er det en nedgang på 1,414 mill. (ca. 1,5 %) i den samlede resultatbaserte forskningsbevilgningen. Det er reduksjon i NFR-midler som er årsaken til nedgangen. 

2.2.2
Strategisk forskningsbevilgning

Generelt 

Den strategiske forskningsbevilgningen i den interne fordelingsmodellen består av tre ulike komponenter:

· Vitenskapelig utstyr

· Strategiske forskningsmidler 

· Stipendiat- og postdoktorstillinger (rekrutteringsstillinger)

Vitenskapelig utstyr 

Generelt

I forslag til statsbudsjett for 2007 er bevilgningen til vitenskapelig utstyr videreført med samme beløp som tidligere, det vil si med 12,1 mill. Imidlertid foreslår universitetsdirektøren at det fordeles 20,4 mill. kr til vitenskapelig utstyr for 2007. Differansen må ses på som et ledd i overbudsjetteringen i 2007. I 2006 ble det til også satt av 20,4 mill. til dette formålet. Det foreslås at 8,3 mill. kr settes av til fordeling til avansert vitenskapelig utstyr, mens 12,1 mill. settes av til nøkkelfordeling. 

Avansert vitenskapelig utstyr
I likhet med tidligere år lyste NFR inneværende år ut midler for 2007 til avansert vitenskapelig utstyr
 for forskning ved universiteter og høgskoler. På bakgrunn av innspill fra fakultetene/enhetene behandler og prioriterer utstyrsutvalget ved UiT
 de ulike søknadene, før de blir oversendt til NFR.

I likhet med i 2006 er det begrensede midler NFR har til rådighet til tildeling til denne type utstyr. Universitetsdirektøren foreslår at det på tilsvarende måte som i 2006, settes av et beløp ut over rammen på 12,1 mill. til finansiering av avansert vitenskapelig utstyr, som ikke får tildeling fra NFR. Det foreslås her satt av 8,3 mill. Det legges her vekt på at det allerede er foretatt en intern vurdering og prioritering av søknadene både lokalt ved fakultetene/enhetene og i det sentrale utstyrsutvalget ved UiTø. Ved eventuell finansiering fra NFR trekkes midlene for det aktuelle utstyret tilbake.

Forslaget om tildeling av midler til avansert vitenskapelig utstyr innebærer at de fem høyest prioriterte søknadene til UiT kan realiseres. Tallene i tabellen under viser 90 % av antatt investeringsutgift for utstyret. Resterende 10 % må dekkes av fakultetene/NFH innenfor ordinær budsjettramme. Det forutsettes videre at fakultetene dekker eventuelle lønns- og driftskostnader knyttet til disse utstyrsinvesteringene innenfor ordinær ramme (jf. vedlegg 6).
Øvrig vitenskapelig utstyr (nøkkelfordeling)

En del av utstyrsfordelingen skjer normal ved en nøkkelfordeling mellom fakultetene/enhetene. Det foreslås også en slik fordeling i 2007.

I beregningsgrunnlaget for nøkkelfordelingen
 tas det hensyn til fakultetets størrelse (målt i rammetildeling) og innslaget av eksperimentelle fag (målt i antall vitenskapelige stillinger innenfor de aktuelle fag i forhold til samlet antall vitenskapelige stillinger). I nøkkelfordelingen inngår ikke de felles administrative enhetene i sentraladministrasjonen, UB, U-Vett, Samisk senter og sentrene. 

Departementet har bevilget i alt ca 120 mill. til utstyr (inkludert vitenskapelig utstyr) til Teorifagbygget. Ved utgangen av 2006 vil det stå om lag 18 mill. ubrukt på denne øremerkede posten. Fakultetene/enhetene som flytter inn i det nye bygget, får utstyrsbehovet som er knyttet til de nye lokalene, finansiert over bevilgningen til utstyr til dette bygget. Disse enhetene gis derfor, i likhet med for 2006, lavere uttelling enn normalt i forbindelse med nøkkelfordeling av midler til vitenskapelig utstyr over den ordinære posten i statsbudsjettet. Dette gjelder Hum.fak, SV-fak. og Jur.fak. 

Til tross for styringssignalene til fakultetene/enhetene om å redusere avsetningene i regnskapet til et mer normalt nivå i løpet av 2007, har dette i liten grad skjedd. NFH forventer imidlertid vesentlig nedgang i avsetningene i løpet av 2006 (jf styresak S53-06 om regnskapsoppfølging). Videre forventer Tromsø museum ingen vesentlige avsetninger ved årsslutt. Universitetsdirektøren foreslår at både TMU og NFH gis en uttelling på 1 mill. mer enn de ellers ville ha fått etter den ordinære nøkkelfordelingen. Dersom NFH ikke når målet om å redusere avsetningene til om lag 4,5 mill. ved utgangen av 2006, trekkes mertildelingen til NFH tilbake, og midlene refordeles. 
Det overlates til fakultetene/enhetene å foreta prioriteringene mellom de konkrete utstyrsenhetene. Det understrekes at disse utstyrsmidlene kan benyttes både til lettere vitenskapelig utstyr og til avansert vitenskapelig utstyr. 

Tabellen under viser universitetsdirektørens forslag til fordeling av vitenskapelig utstyr i 2007:

Alle beløp i 1000 kr 

	Fordeling vitenskapelig utstyr 2007

	Beløp

	Automatisert mikromatrise skanner (Med.fak./IMB)
	 1 800

	Laboratorium til forskning på smerte og smertestimulus (SV-fak./IPS)
	1 000 

	Utstyr for kartlegging av atferd til akvatiske og terrestriske dyr i nordområdene (NFH/IA)
	1 200 

	Organisk massespetrometer (Mat-nta.fak./IK)
	3 200

	Utstyr galenisk farmasi (Med.fak./IFA)
	1 100

	Sum avansert vitenskapelig utstyr
	8 300

	Nøkkelfordelt
	Hum.fak
	166

	
	Jur.fak
	-

	
	Mat.-nat.fak
	3 108

	
	Med.fak
	4 440

	
	NFH
	2 332

	
	SV-fak 
	610

	
	TMU
	1 444

	Sum nøkkelfordelt
	12 100

	Totalt fordelt 
	20 400


Som omtalt foran, foreslås det at midler som er tildelt til vitenskapelig utstyr i 2007, og som krever utlysning i form av anbudskonkurranse etter reglene for offentlige anskaffelser, skal være oversendt sentraladministrasjonen v/personal og økonomiavdelinga og gjort klar for utlysning innen 15. mai. Dersom dette ikke gjøres, kan midlene refordeles. Det foreslås at universitetsledelsen gis fullmakt til å avgjøre om utstyrsmidler skal refordeles og eventuelt vedta slik fordeling. 

Strategiske forskningsmidler

Bakgrunn

Ved tildelinga av strategiske forskningsmidler fra departementet het det at "løyvinga skal nyttast til konsentrerte strategiske satsingar innanfor forskings- og utviklingsarbeid i tråd med dei måla og strategiane som gjeld ved universitetet". 

Den opprinnelige tildelingen av strategiske forskningsmidler i statsbudsjettet var på 12,1 mill. I statsbudsjettet for 2004 ble beløpet redusert til 8,8 mill, og dette nivået har blitt videreført i statsbudsjettene for 2005, 2006 og 2007. Indeksreguleres beløpet på 8,8 mill. i tråd med den ordinære lønns- og priskompensasjonen i statsbudsjettet de siste årene, gir dette et inflasjonsjustert tildeling på om lag 10 mill. øremerket til strategiske forskningsmidler i 2007. Midler til forskerlinje i medisin og til professorat i torskeavl var forutsatt finansiert innenfor rammen av disse midlene allerede i statsbudsjettet for 2002. 

I tillegg til den øremerkede tildelingen av strategiske forskningsmidler over statsbudsjettet, har Universitetet satt av midler over den ordinære bevilgningen til formål som det er naturlig å gruppere under posten strategiske forskningsmidler i den intern budsjettfordelingen. Samlet utgjorde de strategiske forskningsmidler i den interne fordelingsmodellen 15,1 mill. i 2006. 

 I 2006 ble de strategiske forskningsmidlene fordelt slik det går fram av tabellen under.

Alle beløp i 1000 kr

	Strategiske forskningsmidler – 2006

	 Type midler
	 
	

	 Forskerlinje medisin 
	 Med.fak. 
	      1 700 

	 Marin satsing 
	 NFH 
	      5 000 

	 Senter for fremragende forskning (CASTL)
 
	 Hum.fak. 
	      385 

	 Funksjonell genomforsking (FUGE) – Nasjonalt 
	 Mat.-nat.fak. 
	       800 

	 Funksjonell genomforsking (FUGE) – Regionalt senter

	 Med.fak. 
	      950 

	 Søknadsstøtte ved eksterne prosjekter 
	 Universitetsdirektøren 
	       600 

	 Posisjoneringsmidler 
	 Universitetsdirektøren
	       200 

	 Overgangsstipend og frikjøp av forskere
	 Avsetning til senere fordeling
	2 200

	 Internasjonale symposier 
	 Avsetning til senere fordeling
	800

	 Utenlandsopphold stipendiater
	 Avsetning til senere fordeling
	2 000

	 Driftsmidler forskerskoler
	 Avsetning til senere fordeling
	1 000

	 Sum
	 
	15 075


Budsjettekniske justeringer 

Midler som inngår i posten strategiske forskningsmidler bør kunne omfordeles mellom fakulteter/enheter og ulike formål, og ikke være bundet på permanent basis til dekning av utgifter til ordinære aktiviteter. Enkelte av de aktivitetene som i 2006 inngår i denne posten bør etter universitetsdirektørens syn legges inn i basisbevilgningen til fakultetene/enhetene og dermed tas ut av de strategiske forskningsmidlene. Dette gjelder følgende poster:

· Søknadsstøtte ved eksterne prosjekter. 

· Professorat torskeavl (marin satsing)

· Forskerlinje medisin

For å styrke rådgivning og hjelp i forbindelse med søknad om ekstern finansiering, særlig til Forskningsrådet og EU, ble det i 2003 satt av 0,6 mill. til oppretting av prosjektstilling i Forsknings- og studieavdelinga. Stillingen ble permanentisert i 2005, og inngår i dag som en fast del av forskningsseksjonen i studie- og forskningsavdelinga. Beløpet på 0,6 mill. som skal dekke lønn og drift til stillingen, foreslås overført fra de strategiske forskningsmidlene og lagt inn i basisbevilgningen til sentraladministrasjonen. 

Midler til dekning av professorat i torskeavl inngår i beløpet som i 2006 er satt av til marin satsing ved NFH. Det foreslås at 0,8 mill. overføres fra de strategiske forskningsmidlene til basisbevilgningen til NFH til dekning av lønn og drift knyttet til professoratet i torskeavl. 

Det foreslås videre at midler til forskerlinje i medisin overføres fra de strategiske forskningsmidlene og legges inn i basisbevilgningen til Med.fak. Det foreslås at beløpet for 2006 på 1,7 mill. legges inn i basisbevilgningen til Med.fak. for 2007 til dekning av utgifter til forskerlinjen i medisin (12 studieplasser). 

Forslag 2007 

Marin satsing

Fagmiljøet ved Institutt for marin bioteknologi (IMAB) ved NFH har vært sentral i etableringen av marin bioprospekteringsplattform (Marbio) og marin biobank (Marbank). Fagmiljøet er også en sentral aktør i det nye senteret for forskningsdrevet innovasjon (MabCent) som skal etableres ved UiT i 2007. 

NFR er hovedfinansieringskilden for Marbio. I forbindelse med søknaden til NFR har Universitetet forpliktet seg til å gå inn med drøyt 6 mill. som egeninnsats i prosjektet. De involverte fakultetene/NFH hadde allerede før 2006 gått inn med 2 mill. Ved budsjettfordelingen for 2006 vedtok styret at NFH skulle dekke 1 mill. av resterende beløp på 4 mill. over de strategiske forskningsmidlene, mens Mat.-nat.fak. og Med.fak. skulle dekke 0,5 mill. hver over basisbevilgningen. I alt ble altså 2 mill. av de resterende 4 mill. av UiTs egeninnsats dekket inn i 2006. 

Universitetsdirektøren foreslår samme inndekning av egeninnsats for 2007 som for 2006. Det vil si at 1 mill. av de strategiske forskningsmidlene til NFH (marin satsing) går til dekning av UiTs egenandel i Marbio, og at Mat.-nat.fak. og Med.fak. øremerker 0,5 mill. hver av basisbevilgningen til dette formålet. Med en slik avsetning til Marbio i 2007 vil forpliktelsen overfor NFR i Marbio-prosjektet på i alt 6 mill. være oppfylt.  

Det foreslås satt av totalt 4,2 mill. til marin forskning ved NFH i 2007 under denne posten. Dette er reelt sett samme beløp som i 2006, når det tas hensyn til at midler til professorat i torskeavl er overført til basisbevilgningen til NFH. Ut over øremerkingen på 1 mill. til egenandel i Marbio skal midlene nyttes til strategiske forskningssatsinger innenfor marine fag ved NFH. 

CASTL

Center for Advanced Studies in Theoretical Linguistuics (CASTL) ble i 2002 utnevnt til senter for fremragende forskning (SFF). I løpet av en 10-årsperiode vil senteret motta 60 mill. fra NFR. Senteret er nå under midtveisevaluering, og avgjørelse om videreføring for fem nye år er nært forestående.
Det er lagt opp til at det sentrale bidraget til CASTL skal dekke en professor II-stilling, 4.året for 7 NFR- stipendiater, to postdoktorstillinger og 4 stipendiatstillinger. 

For 2007 gir dette en tildeling på 2,5 mill, i følge tildelingsplanen, som skal dekke utgiftene til professor II-stilling, 4-året for NFR-stipendiater og to postdoktorstillinger
. Dette innebærer en realøkning på om lag 1 mill. i tildelingen til CASTL i 2007.  Midler til stipendiatstillinger dekkes over den ordinære stipendiatpotten. 

FUGE 

Strukturbiologimiljøet ved Institutt for kjemi ved Mat.-nat.fak. har status som nasjonalt senter for strukturbiologi innenfor den nasjonale FUGE-satsingen (Norstruct). Dette betyr at senteret skal være en ressurs både lokalt og nasjonalt. Statusen som senter medfører en gjennomsnittlig årlig tildeling over fem år fra 2003 på ca. 6,8 mill. fra NFR. I perioden 2003-2006 har det blitt satt av 0,8 mill. i sentralt bidrag i denne satsingen. Det foregår nå en nasjonal evaluering av de ulike nasjonale FUGE-plattformene. Utfallet av denne evalueringen vil foreligge i 2007, og den fremtidige tildelingen av midler fra NFR vil avhenge av resultatet av denne evalueringen. Universitetsdirektøren foreslår at det sentrale bidraget videreføres med samme beløp som i 2006, det vil si 0,8 mill. 

I styresak S97-02 i 2002 ble strategi for satsing på FUGE-forskning i Nord-Norge vedtatt. En av hovedanbefalingene var etableringen av felles kjernefasiliteter for proteinstudier, strukturbiologi og genomanalyser samt etablering av en faggruppe i bioinformatikk som en felles servicefunksjon for FUGE i regionen. I styresaken ble det vedtatt opprettet brukerråd for hver av de disse fire kjernefasilitetene, og anbefalt at disse ledes av en fagkonsulent i 20% stilling. Videre ble behovet for administrasjon (20 %) omtalt i saksfremlegget. I 2004 ble det tildelt ytterligere midlere til teknisk støtte og drift av kjernefasilitetene. I 2006 ble det satt av 0,950 mill. til finansiering av disse aktivitetene. 

Det er dessuten opprettet en postdoktorstilling som ledd i etableringen av faggruppen i bioinformatikk (2006-2008). Postdoktorstillingen er finansiert over den ordinære postdoktorpotten. 

Den regionale faggruppen for FUGE-forskningen i Nord-Norge har i brev til universitetsdirektøren redegjort for forslag til omorganisering og utvidelse av de regionale FUGE-satsingen i årene fremover. I denne sammenheng bes det også om en økning i det sentrale bidraget fra Universitetet med midler tilsvarende 1,5 årsverk knyttet til ledelsesfunksjoner, samt økning i antall postdoktor- og stipendiatstillinger. Forslaget til omorganisering og utvidelse av de regionale FUGE-aktiviteten har imidlertid ikke vært behandlet av Med.fak., NFH eller Mat.-nat.fak., der FUGE-forskningen er faglig forankret. De regionale FUGE-aktivitetene bør etter universitetsdirektørens syn ha en sterkere organisatorisk forankring hos de respektive fakulteter/NFH. Universitetsdirektøren vil be disse fakultetene/NFH om å vurdere innspillet fra den regionale faggruppen, herunder spørsmål om organisatorisk forankring, før det blant annet tas stilling til økning i sentrale økonomiske bidrag. Det foreslås derfor at tildelingen til regional FUGE-forskning opprettholdes på samme nivå som i 2006, det vil si 0,950 mill. 

MacCent – senter for forskningsdrevet innovasjon (SFI)

MabCent ble i 2006 utnevnt til et nasjonalt senter for forskningsdrevet innovasjon. 

Senteret vil i løpet av perioden på 8 år (2007-2014) motta 80 mill. fra NFR til forskning i regi av senteret. Videre skal etter planen industripartnere bidra med 80 mill, mens UiT skal bidra med egenfinanisering på i alt 35 mill. I styresak S64-06 vedtok universitetsstyret at det skal settes av i alt 2,2 mill. årlig som direkte sentral finansiering av senteret. Dette utgjør om lag 50 % av den samlede årlige ressursinnsatsen som UiT etter planen skal bidra med i senteret. Det sentrale bidraget skal i tillegg til å dekke utgifter til lønn og drift også dekke indirekte kostnader, blant annet i forbindelse med eventuell arealutvidelse. 

MabCent ble i styresak S58-06 om fordeling av stipendiat- og postdoktorstillinger tildelt 4 stipendiatstillinger med budsjettvirkning fra 1.1.2007. Med en anslått tildeling på om lag 0,5 mill. per stipendiatstilling gir dette en tildeling på i alt 2 mill. i 2007. Det vil si at 2 mill. finansieres over stipendiatmidlene, mens resterende del på 200 000 kr av det sentrale bidraget på 2,2 mill, da foreslås finansiert over de strategiske forskningsmidlene. 

Posisjoneringsmidler

I likhet med i fjor foreslås det satt av 200 000 til forskere i deres arbeid med å posisjonere seg i forbindelse med større internasjonale forskningsprogrammer. Midlene disponeres av universitetsdirektøren og budsjetteres under Universitetets fellesutgifter. 

Utenlandsstipend for doktorgradsstudenter

I styresak S47-06 om nye rutiner for tildeling av utenlandsstipend for doktorgradsstudenter vedtok styret blant annet årlig fordeling av midler til fakultetene/NFH til dette formålet for perioden 2007-2010.

Fordelingen er som følger:

	Fakultet
	Beløp 

	Hum.fak.
	240 000

	Jur.fak.
	170 000

	Mat.-nat.fak.
	380 000

	Med.fak.
	480 000

	NFH
	360 000

	SV-fak.
	400 000

	Sum
	2 030 000


Det samlede beløpet på 2,030 mill. for 2007 er samme avsetning til dette formålet som i 2006. 

Overgangsstipend

I styresak S46-06 om nye rutiner for tildeling av overgangsstipend vedtok styret blant annet årlig fordeling av midler til fakultetene/NFH til dette formålet for perioden 2007-2010.

Fordelingen er som følger:

	Fakultet
	Beløp 

	Hum.fak.
	275 000

	Jur.fak.
	275 000

	Mat.-nat.fak.
	410 000

	Med.fak.
	550 000

	NFH
	275 000

	SV-fak.
	410 000

	Sum
	2 195 000


Det samlede beløpet på 2,195 mill. for 2007 er samme avsetning til dette formålte som i 2006. 

Annet 

Det foreslås satt av 0,8 mill. kr til delfinansiering av internasjonale symposier i 2007. Dette er samme beløp som i 2007.  Det foreslås at midlene fordeles av universitetsledelsen etter søknad slik som tidligere. 

I 2006 ble det satt av 1 mill. til driftsmidler til forskerskoler. Universitetsdirektøren foreslår at det for 2007 settes av 1,2 mill. til dette formålet i 2007. Økningen i 2007 må ses i sammenheng at det i 2006 er opprettet ytterligere en forskerskole (i nordområdeforskning), slik at det nå i alt er 6 forskerskoler ved Universitetet. Det foreslås at midlene fordeles av universitetsledelsen, slik som for inneværende år. 

Forslag til fordelinga av strategiske forskningsmidler er da som følger:

Alle beløp i 1000 kr

	Strategiske forskningsmidler – 2007

	 Marin satsing 
	 NFH 
	      4 200 

	 Senter for fremragende forskning (CASTL) 
	 Hum.fak. 
	2 500 

	 Funksjonell genomforsking (FUGE) – Nasjonalt 
	 Mat.-nat.fak. 
	       800 

	 Funksjonell genomforsking (FUGE) – Regionalt senter

	 Med.fak. 
	      950 

	 MabCent – senter for forskningsdrevet innovasjon (SFI) 
	 NFH
	200 

	 Posisjoneringsmidler 
	 Universitetets fellesutgifter
	       200 

	 Overgangsstipend 
	 Fakultetene/enhetene 
	2 195

	 Internasjonale symposier 
	 Avsetning senere fordeling
	800

	 Utenlandsopphold stipendiater
	 Fakultetene/enhetene
	2 030

	 Driftsmidler forskerskoler
	 Avsetning senere fordeling
	1 200

	 Sum
	 
	15 075


Stipendiat- og postdoktorstillinger (rekrutteringsstillinger)

Universitetet ble ikke tildelt nye stipendiatstillinger over statsbudsjettet for 2007. I alt er Universitetet tildelt 181 stipendiatstillinger som inngår i den sentrale potten for fordeling/refordeling av slike stillinger. Som ledd i den strategiske satsingen på forskning og forskerutdanning vedtok Universitetsstyret i møtet 23. november i år (sak S 58-06) å fordele 20 «ekstra» stipendiatstillinger ved å overbudsjettere. De 20 stipendiatstillingene ble fordelt sammen med fire stillinger som ble refordelt, alle med budsjettvirkning fra høsten 2007. I tillegg ble 25 stillinger som er ledig fra våren 2008, fordelt.

Universitetet har i alt fått tildelt 22
 postdoktorstillinger som inngår i den sentrale stillingspotten. I samme sak som fordelingen av stipendiatstillinger (sak S 58-06) vedtok styret å overbudsjettere med 10 postdoktorstillinger med budsjettvirkning fra høsten 2007. Ved en beklagelig feil var ikke fordelingen av åtte stillinger som er til refordeling i 2007, kommet med i den styresaken. Det foreslås at rektor gis fullmakt til å fordele disse stillingene (fullmaktssak) i januar 2007. Dette vil da ikke føre til forsinkelser i tilsettingsprosessen i forhold til finansieringsperioden som vil starte 1.7.2007.

Det foreslås at både stipendiat- og postdoktorstillingene i likhet med for inneværende år gis tilnærmet fullfinansiering av lønn, inkludert pensjon og andre sosiale kostnader, samt et driftstilskudd på 26 000 og 52 000 per stilling for henholdsvis ikke-eksperimentelle og eksperimentelle fag.

Måltallet som departementet opererer med for antallet tilsatte i stipendiatstilling ved Universitetet i Tromsø er 224. Selv med overbudsjettering av stillinger er dette antallet 23 høyere enn det antall stillinger som inngår i potten som fordeles/refordeles av universitetsstyret (201). Dette innebærer at fakultetene må videreføre stipendiatstillinger som i dag finansieres over ordinær budsjettramme, eller eventuelt opprette slike stillinger for at Universitetets måltall skal nås. 

Tabellen under viser fordelingen av midler til stipendiat- og postdoktorstillinger i 2007.

Alle beløp i 1000 kr 

	Rekrutteringsstillinger – fordeling av midler i 2007

	Fak/enhet
	
	
	Beløp 
(1000 kr)

	Hum.fak.
	
	
	9 811

	Jur.fak.
	
	
	6 540

	Mat.-nat.fak.
	
	
	18 994

	Med.fak.
	
	
	26 147

	NFH
	
	
	16 059

	SV-fak.
	
	
	17 813

	TMU
	
	
	1 998

	Til senere fordeling
	
	
	2 125

	Totalt
	
	
	99 487


Til sammen er det satt av 99,487 mill. til stipendiat- og postdoktorstillinger i 2007. I dette beløpet inngår også midler til fire stipendiatstillinger ved MabCent og en ved hver av TTL og IAD (de tre sentre for forskningsdrevet innovasjon). Dette utgjør til sammen 3,0 mill. av universitetets egenandel til sentrene (2,0 mill. til MabCent og 0,5 mill.til hver av TTL og IAD). Jf. behandlingen av fordeling av rekrutteringsstillinger i møtet 23. november, styresak S 58-06.
2.3
Basisbevilgningen (jf vedlegg 1 og 2)

2.3.1
Generelt 

Den generelle basisbevilgningen til fakultetene/enhetene er resultatuavhengig og i hovedsak ikke knyttet til bestemte formål. Denne bevilgningen må ses på som en grunnfinansiering av driften ved enhetene, og skal dekke utgifter til undervisning og forskning som ikke dekkes gjennom undervisnings- og forskningskomponentene i fordelingsmodellen, samt utgifter til administrasjon og infrastruktur. Ulikheter mellom fakultetene/enheter når det gjelder den generelle basisbevilgningens andel av den samlede bevilgingen, skyldes blant annet ulikheter i type fag, bredde i studietilbud og grad av kapasitetsutnyttelse. Basisbevilgingens størrelse har sammenheng med den historiske fordelingen av stillinger ved Universitetet. 

Ved fastsetting av basisbevilgningen tas det utgangspunkt i basisbevilgningen året før. Denne konsekvensjusteres deretter for tekniske endringer, med lønns- og priskompensasjon og som følge av endringer i studieplasser eller tildeling av midler til nye tiltak/aktiviteter.

Da en stor del av fakultetene/enhetenes utgifter er bundne (utgifter til lønn og infrastruktur) er det vanskelig å foreta store omfordelinger av basisbevilgningen fra et år til det neste. En eventuell større opptrapping/nedtrapping av aktivitetsnivået ved enhetene bør skje over tid og være planlagt (omprioritering). 

Ved fordelingen for 2007 tas det altså utgangspunkt i basisbevilgningen i 2006. 

2.3.2
Lønns- og prisvekst, tekniske endringer og budsjettreduksjon – kompensasjon i basisbevilgningen (vedlegg 1, kolonnene B–F og I)

I styresak S 55-06 ble resultatdelen i den interne budsjettfordelingsmodellen endret. Ved justeringen av fordelingsmodellen ble undervisningsbevilgningen endret fra å omfatte alle studiepoeng til bare å omfatte egenfinansierte studiepoeng. Dette fører til at undervisningsbevilgningen blir lavere for de enhetene som har eksternt finansierte undervisningstilbud. I den resultatbaserte forskningsbevilgningen ble mastergradskandidater tatt ut av modellen, mens publiseringspoeng ble satt inn. Vektingen av tildelinger fra EU og fra Forskningsrådet ble også økt betydelig. Dette fører til at den resultatbaserte forskningsbevilgningen øker for forskningsenhetene. For at justeringen av fordelingsmodell i seg selv ikke skal ha umiddelbar omfordelingsvirkning mellom fakultetene/enhetene, må basisbevilgningen (utgangsposisjonen i 2006) endres med tilsvarende beløp. Dette er gjort i kolonnene B og C i vedlegg 1. Endringene for hver av hovedkomponentene er vist i tabellen nedenfor. 

	Endring i basistildeling (utgangsposisjon) som følge av
justeringer i fordelingsmodellen

	Fak/enhet
	Endring som følge av justering av 
	Samlet

	 
	Undervisningsbevilgning (ekst.fin.st.p)
	Forskningsbevilgning
	endring

	Hum.fak.
	+328
	-3 876
	-3 548

	Jur.fak.
	+56
	-581
	-525

	Mat.-nat.fak.
	+282
	-13 970
	-13 688

	Med.fak.
	+226
	-12 940
	-12 714

	NFH
	+119
	-10 544
	-10 425

	SV-fak.
	+3 969
	-6 021
	-2 052

	TMU
	
	-873
	-873

	UVETT
	+287
	-27
	+260

	Sum fagavd
	5 267
	-48 832
	-43 565


Arbeidsgiveravgiften som Universitetet i Tromsø betaler, reduseres fra 14,1 % til 7,9 % fra 1.1.2007. Dette fører til lavere brutto lønnsutgifter (lønn og sosiale kostnader) for alle enheter ved universitetet. Departementet har beregnet at dette gir en besparelse for Universitetet på 39,306 mill. kr, og har redusert tildelingen med dette beløpet. Beløpet som foreslås fordelt til finansiering av rekrutteringsstillinger, er redusert med 5,1 mill. kr i forhold til beregning med full avgift. Resten av reduksjonen fordeles mellom alle enhetene der innbetalt arbeidsgiveravgift i 2005 og hittil i 2006 danner grunnlaget for reduksjonen for den enkelte enhet. I beregningen har en bare sett på bevilgningsøkonomien (dvs. eksternt finansiert virksomhet holdes utenom) og stipendiater og postdoktor​stillinger er ikke tatt med
. Fordelingen av reduksjonen vises i kolonne D i vedlegg 1.

Inflasjonskompensasjonen i statsbudsjettet er på om lag 3,8 %. I kolonne F i vedlegg 1 er dette gjort for basiskomponenten (etter justering for redusert arbeidsgiveravgift). 

For å komme i balanse med budsjettet for 2007 er det nødvendig å foreta reduksjon i basisbevilgningen på 32,6 mill. (jf. kolonne I i vedlegg 1). Det foreslås at reduksjonen tas i basisbevilgningen til fakultetene/NFH, mens altså sentraladministrasjonen, inkludert teknisk avdeling, UB, TMU, U-vett og sentrene denne gang skjermes for kutt i basis. Forslaget må ses i sammenheng med at de sentrale fellesenhetene/infrastrukturenhetene (sentraladministrasjonen, inkludert teknisk avdeling og UB) har mindre budsjettmessig fleksibilitet og at det samlede aktivitetsnivået (inklusiv ekstern virksomhet) ved Universitetet har økt de siste årene og vil neppe reduseres i 2007. Videre må forslaget ses på som et ønske om å sikre at de sentrale basisoppgavene og strategiske funksjonene opprettholdes på dagens nivå. Fellesenhetene/infrastrukturenhetene har heller ikke andre finansieringskilder enn den ordinære bevilgningen over statsbudsjettet. Forslaget om å skjerme TMU må spesielt ses i sammenheng med de klare signalene fra myndighetene de senere år om å prioritere sikring og bevaring av vitenskapelige samlinger. TMU har også mindre budsjettmessig fleksibilitet enn fakultetene/enhetene på grunn av både størrelse og virksomhetens karakter. U-vett og sentrene skjermes spesielt på grunn av størrelse, og dermed mulighet til å håndtere budsjettkutt. 
Kuttet i basisbevilgningen til fakultetene/NFH er beregnet på bakgrunn av korrigert basisbevilgning (vedlegg 1, kolonne E) og utgjør 9,0 %.
2.3.3
Generell basisbevilgning - studieplassendringer (vedlegg 1, kolonne G)

Innledning

I det nasjonale finansieringssystemet reguleres nivået på basisbevilgningen blant annet gjennom studieplassendringer. 
Logikken er at den uttelling som gis i undervisningsbevilgningen ved økning i studiepoengsproduksjon, kun dekker en del av de antatte kostnadene ved en økning i aktiviteten/studie​plasser (målt i studiepoengsproduksjon). Det legges til grunn i det nasjonale finansieringssystemet at 40 % av de antatte kostnadene per 60-studiepoengsenhet (heltidsstudent) dekkes gjennom undervisningsbevilgningskomponenten (studiepoengsmidler). I den grad departementet ønsker å fullfinansiere en økning i antallet studieplasser på et studium, legges 60 % av den antatte studieplasskostnaden inn i basisbevilgningen. I den interne budsjettfordelingsmodellen ved UiT følges samme system. Det er medisin- og tannlegeutdanninga samt lærerutdanninga som i dag får fullfinansiering fra departementet gjennom økt basisbevilgning ved økt opptak.

Studieplassøkning – medisin

Høsten 2004 økte opptaket på det 6-årige medisinstudiet med 15 studenter til 100 per år. I løpet av 6 år vil studenttallet på medisin totalt øke med 90 studenter (15x6) og deretter stabilisere seg på et nytt nivå (600 studenter). Den budsjettmessige tildelingen skjer i takt med økningen i studenttallet. I 2007 øker studenttallet med 15 studenter. Den interne tildelingssatsen per studieplass på medisin er 0,123 mill. og utgjør 75 % av satsen i det nasjonale finansieringssystemet. Budsjetteffekten for 2007 er 1,839 mill.
Studieplassøkning – tannlegeutdanninga

Høsten 2004 ble de første 10 studentene på tannlegeutdanninga tatt opp. I 2005 og 2006 ble det tatt opp henholdsvis 20 og 30 studenter, mens det skal tas opp 40 studenter høsten 2007. Departementet tildeler Universitetet 270 000 per studieplass til lønn og drift. 

I styresak S65-03 vedtok universitetsstyret de økonomiske rammene for tannlegestudiet. Her er det lagt opp til at Med.fak. tildeles 250 000 per student, og at dermed resterende beløp på 20 000 (270 000 - 250 000) settes av til dekning av sentrale kostnader som følge av tannlegeutdanninga. Økt tildelingen til Med.fak. til dekning av utgifter til tannlegeutdanninga i 2007 vil være 8,750 mill. idet opptaket øker fra 30 i 2006 til 40 i 2007
. 

Studieplassøkning – lærerutdanninger

Universitetet ble i 2006 tildelt 625 000 for 15 nye studieplasser på praktisk-pedagogisk utdanning og 10 nye studieplasser på den femårige integrerte lærerutdanningen. I styresak S70-05 (møte 24.11.2005) om dimensjonerings av studieprogrammer vedtok universitetsstyret fordelingen av disse studieplassene. Tabellen under viser styrets vedtak om fordeling av plassene samt fordeling av midler mellom fakultetene. Som det fremgår av tabellen, ble det gitt det 25 000 per studieplass (halvårsvirkning).

	Fordeling 2006

	Fakultet
	Studium
	Studieplasser
	Beløp i kr

	Hum.fak.
	Femårig lærerutdanning
	5
	125 000

	Mat.-nat.fak.
	Femårig lærerutdanning
	5
	125 000

	SV-fak.
	Praktisk-pedagogisk utdanning
	15
	375 000

	
	
	25
	625 000


For 2007 er midlene til disse studieplassene lagt inn i den ordinære bevilgningen til universitetet, og det er lagt inn 10 nye studieplasser for videreføring av opptaket til femårig lærerutdanning. Midlene ble i 2006 gitt som egen tildeling fra departementet, og de inngår derfor ikke i den ordinære basisbevilgningen til fakultetene for 2006. 

I forbindelse med fordeling av plassene, ble det vist til at midlene vil kunne bli omfordelt dersom ikke de nye studieplassene fylles. I 2006 er det tatt opp 38 studenter til lektorutdanningen ved Hum. fak. mot 26 i 2005 og 20 i 2004. Ved Mat.-nat. fak. ble det tatt opp 4 i 2006 mot 6 i 2005 og 7 i 2004. På bakgrunn av disse opptakstallene og med henvisning til departementets føringer på bruk av disse midlene foreslås det at midler til det økte opptaket på 10 plasser i femårig lærerutdanning i sin helhet tildeles Hum. fak. Beløpet som ble tildelt for 2006 legges også inn i rammen. Tilsvarende gjøres for PPU ved SV-fak. Dette gir fordeling som vist i tabellen nedenfor:

	Forslag 2007

	Fakultet
	Studium
	Studieplasser
	Beløp i kr

	Hum.fak.
	Femårig lærerutdanning
	10
	574 000


	Mat.-nat.fak.
	Femårig lærerutdanning
	0
	

	SV-fak.
	Praktisk-pedagogisk utdanning
	15
	675 000

	
	
	25
	1 249 000


2.4
Basisbevilgning til fakultetene/enhetene m.v.

2.4.1 Det humanistiske fakultet (Hum. fak.)

Generelt

I budsjettinnspillet fra Hum.fak. bes det om ekstra midler til:

· Helårsvirkning av stilling i samisk språkvitenskap

· Oppretting av spansk som eget studietilbud. 

· Oppretting av senter for samisk språkteknologi

Universitetsdirektørens vurderinger og forslag

I 2006 ble Hum.fak. tildelt 0,3 mill. til stilling i samisk språk (halvårsvirkning). Det foreslås at Hum.fak tildeles ytterligere 0,3 mill. i 2007 som helårseffekt av stillingstildelingen i 2006. 

I styremøte 23. november i år (sak S57-06) vedtok universitetsstyret å opprette spansk som undervisnings- og forskningsfag ved Hum.fak. Etter planen skal bachelor-emner tilbys fra våren 2008, mens masteremner i spansk skal tilbys fra og med 2009. Universitetsdirektøren legger til grunn finansieringsplanen i ovennevnte styresak ved forslag til tildeling av midler til studiet. Etter planen skal det være en bemanning på 4 vitenskapelige førstestillinger samt 0,75 administrative ressurser knyttet til studiet når faget er fullt utbygd. I 2007 er det beregnet utgifter til ett vitenskapelig årsverk (2 stillinger med halvårsvirkning). Lønns- og driftsutgifter er beregnet til 680 000 for dette årsverket. Universitetsdirektøren foreslår en tildeling til Hum.fak. tilsvarende dette beløpet i 2007. 

I tråd med budsjettinnspillet til Hum.fak. foreslår universitetsdirektøren at det etableres et senter for samisk leksikografi og språkteknologi (Senter for samisk språkteknologi) ved fakultetet. Formålet med senteret er å bygge opp en base for samisk datalingvistikk og leksikografi, og etablere grunnleggende analyseredskaper for samisk grammatikk. Fakultetet har hatt et NFR-finansiert prosjekt knyttet til samisk språkteknologi siden 2001. Finansieringen utløper her i januar 2007. Forslaget må ses i sammenheng at UiT har et særlig ansvar for samisk språk, og etablering av et slikt senter vil være et tiltak for å ivareta denne særskilte forpliktelsen. Videre kommer at et slikt senter vil kunne bli knyttet til arbeidet overfor f eks russisk, finsk/kvensk og urfolksspråk. Fakultetet foreslår i budsjettinnspillet at senteret har bemanning ved full drift som består av to vitenskapelige stillinger, en teknisk stilling og 0,2 administrative årsverk. Universitetsdirektøren vil legge opp til en finansieringsplan som dekker lønns- og driftsutgifter til disse stillingene. Ved full drift i 2009 er utgiftene beregnet til 2,150 mill. inkludert utgifter til arealkostnader/infrastruktur. I 2007 er det beregnet utgifter på 325 000 kr til 0,7 årsverk (teknisk-administrative årsverk). Universitetsdirektøren foreslår en tildeling tilsvarende dette beløpet i 2007. 

Som det fremgår av omtalen under avsnittet om studieplasser foran, er det Hum.fak tildelt midler til lektorutdanningen (femårig integrert masterstudium) for dekning av utgifter til 10 studieplasser opprettet i 2006 og 10 studieplasser som skal opprettes i 2007. Beløpet er på 574 000 kr. 

Det foreslås et rammekutt i basisbevilgningen til Hum.fak. på 3,074 mill. Jf omtalen foran. 
	Samlet forslag om endringer i basisbevilgning til Hum. fak. i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	32 837
	

	Lønns- og pris​kompensasjon
	1 248
	

	Studieplassendringer
	
	

	Femårig lærerutdanning
	574
	

	Sum studieplassendringer
	574
	

	Nye fag og andre tiltak
	
	

	Samisk språk
	300
	

	Spansk
	680
	

	Senter for samisk språkteknologi
	325
	

	Sum nye fag/tiltak
	1 305
	

	Rammekutt
	- 3 074
	

	Generell basisbevilgning 2007
	32 889
	


2.4.2
Det juridiske fakultet (Jur. fak.)

Generelt

I budsjettinnspillet fra Jur. fak. bes det om ekstra midler til:

· Oppretting av Master of Laws i havrett (LLM-grad i havrett) – 0,4 mill.
Universitetsdirektørens vurderinger og forslag

I budsjettfordelingen for 2006 fikk fakultetet tilsagn om midler til finansiering av to nye førstestillinger ved tilsetting. Disse stillingene er nå i ferd med å bli besatt, og det foreslås at fakultetet tildeles 1,6 mill. i budsjettet for 2007 til dekning av utgifter til disse to stillingene. 

Universitetet har de senere årene tildelt Jur.fak. midler ved tilsetting i mellom- og toppstillinger. Dette for å stimulere til rekruttering av slike stillinger ved fakultetet. Over flere år er det da til sammen tildelt midler til 9,4 stillinger gjennom denne ordningen. 

Etter anmodning fra fakultetet vedtok universitetsstyret i møte 23. november (sak S59-06) opprettelse av en ny grad Master of Laws i havrett ved Jur.fak. Fakultetet har beregnet kostnaden ved studiet til 0,4 mill. Universitetet vedtok i møtet at studiet skal finansieres innenfor fakultetets ordinære budsjettramme, og at det altså ikke skal tilføres nye midler. 

Det foreslås et rammekutt i basisbevilgningen til Jur.fak. på 1,593 mill. Jf. omtalen foran.
	Samlet forslag om endringer i basisbevilgning til Jur. fak. i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	17 013
	

	Lønns- og pris​kompensasjon
	646
	

	Nye fag og andre tiltak
	
	

	Lønnsdekning to stillinger
	1 600
	

	Sum nye fag/tiltak
	1 600
	

	Rammekutt
	- 1 593
	

	Generell basisbevilgning 2007
	17 666
	


2.4.3
Det matematisk-naturvitenskapelige fakultet (Mat.-nat. fak.)

Generelt

I budsjettinnspillet fra Mat.-nat.fak. er det blant annet ført opp følgende nye tiltak hvor fakultetet ber om ekstra midler: 

· Skolelaboratorium i realfag – 0,680 mill

· Bachelor- og masterstudium i bioinformatikk – 1,8 mill

· Studium i oseanografi – 2,0 mill

Universitetsdirektørens vurderinger og forslag

Skolelaboratorium i realfag er ment å være et bindeledd mellom skoler og fagmiljø ved Universitetet. Skolelaboratoriet gir etter- og videreutdanningstilbud og driver rekrutteringsarbeid. Det søkes om finansiering av en ekstra stilling med sikte på å drive et mer systematisk studentrekrutteringsarbeid. Universitetsdirektøren foreslår ingen ekstra midler til dette formålet i 2007. Fakultetet må imidlertid vurdere hvorvidt det er ønskelig å prioritere en slik stilling innenfor egen budsjettramme. 

Fakultetet viser til at en arbeidsgruppe med representanter fra Mat.-nat.fak og Med.fak. har utarbeidet forslag til et 5-årig studieprogram i bioinformatikk, og har beregnet ressursbehovet til om lag 1,7 mill. årlig (3 stillinger). Det er tatt utgangspunkt i en årlig opptaksramme på 20 studenter. Det søkes videre om midler til oppretting av nytt studium i oseanografi der ressursbehovet i form av økt basisbevilgning er beregnet til 2,0 mill. Det er lagt opp til et opptak på 20 studenter årlig. Når det gjelder finansiering av nye studietilbud, viser universitetsdirektøren til at studietilbudene i bioinformatikk og oseanografi ikke vil bli tilbudt i studieåret 2007/2008 (jf vedtak i styresak S 65-06 i møte 23.november). En eventuell fremtidig oppretting og finansiering av disse studiene må ses i sammenheng med at rekrutteringsgrunnlaget til disse studiene er usikkert, og at Mat.nat.-fak. allerede har stor undervisningskapasitet målt blant annet som forholdet mellom ansatte og studenter. 

Det er øremerket 0,5 mill. i basisbevilgningen til Mat.-nat.fak. til dekning av driftskostnader ved Marbio i 2007 – jf. omtale under strategiske forskningsmidler (marin satsning). Det er videre øremerket 1,2 mill. i basisbevilgningen til dekning av utgifter til studiet telemedisin. 

Det foreslås et rammekutt i basisbevilgningen til Mat.nat.fak. på 5,805 mill. Jf. omtale foran. 
	Samlet forslag om endringer i basisbevilgning til Mat.-nat. fak. i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	61 999
	

	Lønns- og pris​kompensasjon
	2 356
	

	Rammekutt
	- 5 805
	

	Generell basisbevilgning 2007
	58 550
	


2.4.4
Det medisinske fakultet (Med. fak.)

Generelt

Med.fak. ber ikke om ekstra midler til nye tiltak/aktiviteter i 2007 ut over nye aktiviteter som allerede er vedtatt. 

Universitetsdirektørens vurderinger og forslag

I styremøte 15. februar i år (sak S6-05) vedtok universitetsstyret oppretting av masterstudium i telemedisin og e-helse med to studieretninger, helse og teknologi. Det ble i 2006 lagt inn 1,3 mill. i basisbevilgningen til Med.fak til finansieringen av studiet. Midlene foreslås videreført i 2007 i tråd med tildelingsplanen. 

Avsetning til refusjon for bruk av sykehuset (UNN) i forbindelse med medisinutdanninga foreslås økt fra 1,890 mill. til 1,960 mill, det vil si med 3,8 %. Midlene legges inn i budsjettrammen til Med.fak. under posten spesielle tildelinger. 

Som det fremgår av avsnittet om studieplassendringer foran gis det en økning i basistildelingen som følge av økt opptak av studenter på medisin- og tannlegeutdanninga, med henholdsvis 1,8 mill. og 8,7 mill. Midlene til tannlegeutdanninga skal også dekke utgifter til IT- og AV-ressurser i Tann i forbindelse med innflytting og drift i det nye Tannhelsesenteret i 2007. Det er beregnet et behov for minst en ny teknisk stilling til AV-drift i 2007 i Tann, og det forutsettes denne stilingen dekkes av disse midlene. 

I tillegg til lønns- og driftsmidler er Universitetet tildelt ca. 14,4 mill. i utstyrsmidler knyttet til tannlegeutdanninga i 2007. Midlene legges inn i basisbevilgningen til fakultetet under posten spesielle tildelinger. Med dette beløpet er det siden 2004 satt av i alt 42,9 mill. til utstyr til tannlegeutdanninga. Etter planen skal Universitetet tilføres i alt 106 mill. i utstyrsmidler til dette formålet. Størstedelen av midlene vil bli benyttet til utstyrsinvesteringer i det nye Tannhelsenteret i Nord- (Tann) som vil stå ferdig i 2007. Bygget eies og drives av Troms fylkeskommune.

Det er øremerket 0,5 mill. i basisbevilgningen til Med.fak..fak. til dekning av driftskostnader ved Marbio – jf. omtale under strategiske forskningsmidler (marin satsing).

Universitetet er i statsbudsjettet for 2007 tildelt 1,2 mill. til styrking av de regional komité for medisinsk forskningsetikk. Midlene legges inn i basisbevilgningen til Med.fak. I budsjettet for 2006 ble det over statsbudsjettet tildelt 0,4 mill. til samme formål. I alt er det altså tildelt 1,6 mill. over to år til regional komitè for medisinsk forskningsetikk. 

Midler til forskerlinje i medisin som tidligere har inngått i de strategiske forskningsmidlene, er i 2007 lagt inn i basisbevilgningen til Med.fak. med 1,7 mill.
Det foreslås et rammekutt i basisbevilgningen til Med.fak. på 11,230 mill. Jf. omtale foran
	Samlet forslag om endringer i basisbevilgning til Med. fak. i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	119 652
	

	Lønns- og pris​kompensasjon
	4 558
	

	Studieplassendringer
	
	

	Medisinstudiet
	1 839
	

	Tannlegeutdanninga
	8 750
	

	Sum studieplassendringer
	10 589
	

	Nye fag og andre tiltak
	
	

	Forskerlinje medisin
	1 700
	Overført fra strategiske forskningsmidler

	Økt tilskudd til reg. komité for med. forskningsetikk
	1 200
	Øremerket i statsbudsjettet

	Sum nye fag/tiltak
	2 900
	

	Rammekutt
	- 11 230
	

	Generell basisbevilgning 2007
	126 769
	

	Spesielle tildelinger
	
	

	Refusjon for bruk av sykehus
	1 961
	

	Utstyr oppbygging tannlegeutdanninga
	14 439
	

	Sum spesielle tildelinger
	16 400
	

	Samlet basisbevilgning 2007
	143 169
	


2.4.5
Norges fiskerihøgskole (NFH)

Generelt

I budsjettinnspillet fra NFH bes det om ekstra midler til blant annet:

· Bachelor- og masterstudium i marin bioteknologi – 0,5 mill

· Internship – 0,3 mill

· Marema (Marine Resource management) – 0,5 mill
· Høye bunkerskostnader for fartøyene (økt oljepris) – 1,5 mill

Universitetsdirektørens vurderinger og forslag

Etter ønske fra NFH ble det i 2006 opprettet et nytt bachelor- og masterstudium (5 år) i marin bioteknologi. NFH ba i budsjettinnspillet for 2006 om midler til dette studiet, men styret tildelte ikke nye midler til studiet inneværende år. I budsjettinnspillet for 2007 ber NFH på nytt om et beløp på 0,5 mill. som tilskudd til finansiering av studiet. Universitetsdirektøren foreslår at tidligere vedtak om at studiet må finansieres gjennom interne omdisponeringer og inntjening i form av avlagte studiepoeng, opprettholdes. 

NFH etablerte i 2006 som et pilotprosjekt, en internship-ordning som har til hensikt å gi relevant praksis for studenter i studietiden. Dette til sammenlikning med trainee-program ved karrieresenteret i forsknings- og studieavdelinga som i hovedsak er rettet mot ferdigutdannede kandidater. NFH søkte også om midler til dette formålet for 2006, men det ble ikke tildelt for inneværende år. Universitetsdirektøren viser her til den sterke satsingen det legges opp til når det gjelder trainee-program ved karrieresenteret, og foreslår derfor ingen sentrale tildelinger til NFH i denne sammenheng. NFH må i så fall dekke utgiftene til ordningen innenfor ordinær bevilgning. 

NFH ber om 0,5 mill. i nye midler til frikjøp av leder og til dekning av utgifter til administrative støttefunksjoner for Marema (marine resource management). Marema ble etablert i 2004 som et tverrfaglig forskningssenter innen marin ressursforvaltning, som dels skal finansieres gjennom eksterne oppdrag. Universitetdirektøren foreslår ingen nye midler til dette formålet. NFH må derfor dekke administrasjonen av senteret innenfor ordinær bevilgning. 

Det foreslås satt av 25,5 mill. til dekning av leieutgifter for F/F ”Jan Mayen” i 2007. Dette er i samsvar med forslaget fra NFH og utgjør en økning 0,5 mill. i forhold til bevilgningen for inneværende år. Det legges opp til at leieutgiften for Havbruksstasjonen i Tromsø A/S finansieres av sentrale midler slik som tidligere. Det foreslås satt av 11,250 mill. til dette formålet. Dette er en økning på 4 %, eller 0,450 mill. i forhold til inneværende år. 1 mill. av tilskuddet er til dekning av kapitalkostnader knyttet til det nye flåtebaserte sjøanlegget ved Havbruksstasjonen. 

På grunn av høye oljepriser er drivstoffutgiftene (bunkers) til Forskningsfartøyene Jan Mayen og Johan Ruud betydelig høyere enn normalt. Det foreslås at NFH gis en ekstraordinær tildeling i 2007, i likhet med 2006, på 1,5 mill. til dekning av disse utgiftene. Midlene settes av under spesielle tildelinger i basisbevilgningen. 

I styresak S72-05 om Marbio og Marbank (jf også avsnitt om strategiske forskningsmidler foran) ble det vedtatt å sette av 2 mill. til drift av Marbank hvert år i 2 år (2006 og 2007). NFH har det faglige og administrative ansvaret for driften av Marbank, og beløpet settes av under spesielle tildelinger i basisbevilgningen til NFH. Midlene ble ved fordeling for 2006 avsatte til senere fordeling, og fordelt til NFH senere på året. 
Stilling tilknyttet til fartøylageret ved NFH har tidligere vært 50 % finansiert over Universitets fellesutgiftene. Beløpet på 195 000 foreslås nå lagt inn i basisbevilgningen til NFH. Dette er en budsjetteknisk endring. 

Midler til professorat i torskeavl som tidligere har vært finansiert av de strategiske forskningsmidlene, er nå lagt inn i basisbevilgningen med 0,8 mill. Jf også omtale under de strategiske forskningsmidlene. 
Det foreslås et rammekutt i basisbevilgningen til NFH på 3,492 mill. Jf. omtale foran. 
	Samlet forslag om endringer i basisbevilgning til NFH i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	37 302
	

	Lønns- og pris​kompensasjon
	1 417
	

	Nye fag og andre tiltak
	
	

	Professorat torskeavl
	800
	Overført fra strategiske forskningsmidler

	Stilling fartøylager
	195
	Overført fra Universitetets fellesutgifter

	Sum nye fag/tiltak
	995
	

	Rammekutt
	- 3 492
	

	Generell basisbevilgning 2007
	36 222
	

	Spesielle tildelinger
	
	

	Tilskudd drift Marbank
	2 000
	

	Tilskudd ekstraordinære bunkersutgifter
	1 500
	

	Sum spesielle tildelinger
	3 500
	

	Samlet basisbevilgning 2007
	39 722
	


2.4.6
Det samfunnsvitenskapelige fakultet (SV-fak.)

Generelt

I budsjettinnspillet fra SV-fakultetet for 2007 bes det om ekstra midler til ulike formål:

· Praktisk-pedagogisk utdanning (PPU) – økt bevilgning.

· Ex.phil. – økt bevilgning.
· Økt uttelling for eksperimentelle fag i undervisningskomponenten - arkeologi og visuelle kulturstudier.

Universitetsdirektørens vurderinger og forslag

I SV-fak.s budsjettinnspill for både 2005 og 2006 ble det i likhet med for 2007 bedt om ekstra midler til nye stillinger som følge av økning i studenttallet på ex.phil. Fakultetet anslår at underdekningen er på om lag 1 mill. Fakultet viser til at selv om omfanget av studiet er redusert målt i studiepoeng, gis det like mye undervisning som tidligere. 

I saksfremleggene i sak S65-04 og S80-05 om budsjettfordelingen for henholdsvis 2005 og 2006, viste universitetsdirektøren til at fakultetet i løpet av de senere årene har blitt tildelt 17 mill. i kvalitetsreformmidler, der avlagte studiepoeng har vært lagt til grunn for tildelingen, herunder avlagte studiepoeng på ex.phil, og at dette beløpet nå inngår i basisbevilgningen til fakultetet. Samlet antall avlagte studiepoeng har holdt seg relativt stabilt for ex.phil (Tromsøvarianten) de senere år til tross for økningen i antall studenter. Dette skyldes at det normerte studieomfanget til ex.phil. målt i studiepoeng har blitt redusert. Universitetsdirektøren har i ovennevnte budsjettfordelingssaker også bedt om at fakultetet må vurdere hvorvidt det er mulig å utnytte undervisningskapasiteten totalt sett innenfor filosofimiljøet (ex.phil./ex.fac. og disiplinstudiet) bedre enn i dag. På styringsdialogmøtet mellom universitetsledelsen og ledelsen ved SV-fakultetet i november i år, var det enighet om at universitetsdirektøren og SV-fak skal gå i en dialog med sikte på en nærmere analyse av ressurssituasjonen til ex.phil. Det foreslås ingen ekstra tildeling nå. 

På bakgrunn av styrevedtaket i forbindelse budsjettfordelingen for 2005, har universitetsdirektøren søkt departementet om at arkeologi og visuelle kulturstudier plasseres i en høyere kostnadskategori i undervisningsbevilgningen (høyere uttelling). Universitetet har imidlertid ikke fått gjennomslag for dette i departementet, og universitetsdirektøren har brukt samme kostnadskategorisering som departementet i den interne budsjettfordelingsmodellen.  

Fakultetet viser i budsjettinnspillet til at kostnadene ved praksisutplassering på studiet i praktisk-pedagogisk utdanning (PPU) har økt vesentlig de senere årene, og at dette er en belastning i budsjettsammenheng. I tråd med ønskene fra fakultetet er nå studiet justert opp fra kostnadskategorien E til D i både det nasjonale finansieringssystemet og i den interne budsjettfordelingsmodellen. Kategori D tilsvarer den uttelling som gis for avlagte studiepoeng på masternivå for humaniora og samfunnsfag. Kategoriendringen innebærer ingen umiddelbare budsjettmessige konsekvenser, men det vil gi større budsjettmessig uttelling ved økning i avlagte studiepoeng og motsatt ved reduksjon avlagte studiepoeng i årene fremover. Basisbevilgningen er redusert med 0,405 mill. som følge av omleggingen til høyere kostnadskategori. 

Som det fremgår av omtalen under avsnittet om studieplasser er PPU tilført 15 nye studiepasser i 2006 som videreføres i 2007. Dette gir en økning i ordinær basisbevilgningen på 675 000 kr på årsbasis. 
UiTø v/SV-fakultetet betaler et årlig beløp til UNN knyttet til klinisk praksis for psykologi​studentene. For 2006 var det satt av 3,2 mill. til dette formålet. Med bakgrunn i styresak S66-05 om etablering av klinikk ved Institutt for psykologi, nedsatte ledelsene ved UNN og UiT et utvalg som arbeider med forslag til ny modell for klinisk praksis. Etter planen vil det bli lagt fram sak for styret vårsemesteret 2007 om organisering av klinisk praksis for psykologistudenter. Det foreslås satt av 3,3 mill. til dekning av utgifter til klinisk praksis i 2007. Midlene settes av i basisbevilgningen under posten spesielle tildelinger. 

Det foreslås et rammekutt i basisbevilgningen til SV-fak på 7,405 mill. Jf. omtale foran. 
	Samlet forslag om endringer i basisbevilgning til SV-fak. i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	79 097
	

	Lønns- og pris​kompensasjon
	3 006
	

	Studieplassendringer
	
	

	15 nye plasser PPU
	675
	

	Sum studieplassendringer
	675
	

	Nye fag og andre tiltak
	
	

	Kategoriendring PPU
	- 405
	

	Sum nye fag/tiltak
	- 405
	

	Rammekutt
	- 7 405
	

	Generell basisbevilgning 2007
	74 968
	

	Spesielle tildelinger
	
	

	Psykologiklinikk
	3 300
	

	Sum spesielle tildelinger
	3 300
	

	Samlet basisbevilgning 2007
	78 268
	


2.4.7
Tromsø museum – Universitetsmuseet (TMU)

Generelt

I budsjettinnspillet til TMU bes det om ekstra midler til blant annet:

· Sikring, bevaring og tilgjengeliggjøring av vitenskapelige samlinger – Revitaplanen – 
10,7 mill.

· Ny zoologisk utstilling – 0,750 mill.
· Endring av styrings- og ledelsesstruktur – direktørstilling.

Universitetsdirektørens vurderinger og forslag

På bakgrunn av Riksrevisjonens kritiske rapport fra 2003 om tilstanden ved vitenskapelige samlingene ved fem statlige museer, herav tre universitetsmuseer
, har departementet de siste årene bevilget øremerkede midler til sikring og bevaring av samlingene ved universitetsmuseene. Tromsø museum (TMU) har i løpet av disse årene mottatt i alt 6,9 mill. Siste tildeling ble gitt på slutten av 2004, og var slik sett disponibel i 2005. I tillegg har det vært gjennomført bygningsmessige tiltak på TMU, finansiert over budsjettet til Teknisk avdeling, med sikte på å trygge samlingene ved TMU.  For å kunne videreføre arbeidet med sikring og bevaring av samlingene ved TMU, tildelte også universitetsstyret i 2006 kr 1,5 mill. til dette formålet. 

Inneværende år har TMU utarbeidet en Revitaliseringsplan som har som mål å oppgradere bevarings-, sikrings- og dokumentasjonsforholdene ved TMU slik at de etter TMUs syn er museumsfaglig akseptable. Tiltakene skal etter planen gjennomføres over 10 år og har en samlet økonomisk ramme på drøyt 100 mill. som blant annet skal dekke utgifter til 20 stillinger årlig i denne perioden. TMU ber om at det settes av om lag 10 mill. i 2007 til dette formålet. 

Etter universitetsdirektørens syn er det ikke rom i Universitetets budsjett for en økt tildeling i den størrelsesorden som TMU legger opp til i Revita-planen, uten at dette må gå bekostning av andre nødvendige basisoppgaver og prioriterte områder ved Universitetet. Ut over de engangsbeløp som er tildelt fra departementet tidligere (se omtale foran), er ikke Universitetet tilført midler til dette formålet over statsbudsjettet. Universitetsdirektøren vil imidlertid foreslå at tildelingen på 1,5 mill. i 2006 økes med ytterligere 1 mill., slik at det settes av 2,5 mill. i 2007 i TMUs budsjett til gjennomføring av tiltak i samsvar med Revita-planen. Det forutsettes at TMU også prioriterer eksisterende ressurser til dette formålet. 

TMU arbeider nå med planer for en ny zoologisk basisutstilling. Kostnadene for den nye utstillingen er beregnet til 6 mill., hvorav 3 mill. etter planen skal finansieres ved egeninnsats fra Tromsø museum (TMU). Øvrige midler skal i henhold til finansieringsplanen komme fra departement, ulike etater og private institusjoner og universitetet sentralt. Universitetsstyret tildelte i 2006 kr 0,750 mill. til TMU som sentralt bidrag til utstillingen. TMU har så langt hatt problemer med å skaffe ekstern finansiering, og ber om at det sentrale bidraget økes ytterligere. Universitetsdirektøren foreslår en ytterligere tildeling på 0,5 mill. i 2007 til denne utstillingen, slik at det samlede bidraget da i alt blir på 1,250 mill. Midlene settes av under spesielle tildelinger i basisbevilgingen til TMU.

I 2006 vedtok universitetsstyret en ny styrings- og ledelsesstruktur for TMU, som blant annet innebærer at det skal tilsettes en museumsdirektør som både skal være faglig og administrativ leder. Universitetsdirektøren foreslår at TMU tildeles midler til dekning av utgifter til denne stillingen. Det foreslås at det settes av 0,4 mill. i budsjettet til TMU i 2007 (halvårsvirkning). 

Museumsprosjektet har vært et felles dokumentasjonsprosjekt for de fire universitetene. Målet var å gi en samlet og rasjonell tilgang til informasjon om de vitenskapelige samlingene. I 2006 ble det satt av 1 mill. sentralt til delfinansiering av Museets egenandel i prosjektet. Prosjektet avsluttes i 2006, og det arbeides nå med å etablere en etterorganisasjon, Musit ved Universitetet i Oslo, som skal videreføre det nasjonale samarbeidet på dette området. Størrelsen på det økonomiske bidraget TMU skal betale til Musit/UiO er ikke fastsatt. Det foreslås imidlertid satt av 1 mill. i budsjettet til TMU i 2007 til dette formålet. Midlene settes av under posten spesielle tildelinger.

I statsbudsjettet for 2007 er det lagt inn 0,4 mill. til UiT som kompensasjon for bortfall av inntekter som følge av at det gis gratis adgang for organiserte grupper av skoleelever ved TMU. Midlene tildeles TMU. Tidligere har denne tildelingen blitt gitt over et annet budsjettkapitel. Dette representerer altså ingen reell økning i bevilgningen til TMU. 

	Samlet forslag om endringer i basisbevilgning til TMU i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	23 282
	

	Lønns- og pris​kompensasjon
	885
	

	Nye fag og andre tiltak
	
	

	Museumsdirektør
	400
	

	Gratis adgang for skole​klasser m.m.
	400
	Tidligere som egen tildeling, nå øremerket i statsbudsjettet

	Sum nye fag/tiltak
	800
	

	Rammekutt
	
	

	Generell basisbevilgning 2007
	24 967
	

	Spesielle tildelinger
	
	

	Oppfølging Revita-planen
	2 500
	

	Ny Zoologisk basisutstilling
	500
	

	Tilskudd Musit
	1 000
	

	Sum spesielle tildelinger
	4 000
	

	Samlet basisbevilgning 2007
	28 967
	


2.4.8
Universitetsbiblioteket (UB)

Generelt

I budsjettinnspillet ber UB om ekstra midler til bl.a.:

· Økt litteraturbudsjett (bøker og tidskrifter)

· Utvidet åpningstid ved bibliotekene.

· Nordområdearkiv.

Universitetsdirektørens vurderinger og forslag

Litteraturbudsjettet (bøker og tidsskrifter) fastsettes årlig som et øremerket beløp, som forvaltes av styret ved UB. I 2006 ble det satt av 30,250 mill, og UB foreslår et budsjett på 32,8 mill. til dette formålet i 2007. Forslaget må ses i sammenheng med den høye prisveksten på internasjonale tidsskrifter. Universitetsdirektøren foreslår imidlertid at litteraturbudsjettet fastsettes til 31,4 mill. Dette utgjør økning på 1,150 mill, eller 3,8 %, som er i tråd med lønns- og priskompensasjonen i statsbudsjettet. 
I budsjettinnspillet viser UB til at det har kommet ønske fra brukerne om lengre åpningstider ved PJ- biblioteket (psykologi og jus), og at det kan ventes tilvarende innspill når det gjelder de to andre bibliotekene. For de tre bibliotekene utgjør dette en samlet merutgift i følge UBs beregninger på i alt 1,2 mill. på årsbasis, dersom UB skal holde åpent alle dager (inkludert søndag) fra 8-24. UB er innstilt på å legge til rette for økte åpningstider, dersom det tildeles midler til dekning av merutgiftene. For at merutgifter til dette formålet skal kunne forsvares, må det etter universitetsdirektørens syn være sannsynliggjort at en større gruppe studenter faktisk vil komme til å nyttiggjøre seg tilbudet. Universitetsdirektøren foreslår at man avventer situasjonen til det eventuelt foreligger nærmere dokumentasjon på behovet for økt åpningstid, og vil derfor ikke foreslå økt bevilgning til dette formålet nå. UB bes imidlertid vurdere prøveordninger med økt åpningstid, som et ledd i kartlegging av behovet. Slik prøveordning må da finansieres innenfor ordnær bevilgning. 

UB ber videre om 0,550 mill. til dekning av utgifter til opprettelse av et nordområdearkiv som har som mål å legge til rette for et tverrfaglig åpent arkiv for forskningsresultater i nordområdene. Universitetsdirektøren foreslår ingen nye midler til dette formålet i 2007, men ber UB vurdere hvorvidt dette kan finansieres innenfor ordinær bevilgning. 

	Samlet forslag om endringer i basisbevilgning til UB i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	25 298
	

	Lønns- og pris​kompensasjon
	961
	

	Rammekutt
	
	

	Generell basisbevilgning 2007
	26 259
	

	Spesielle tildelinger
	
	

	Litteraturbudsjettet
	31 400
	

	Sum spesielle tildelinger
	31 400
	

	Samlet basisbevilgning 2007
	57 659
	


2.4.9
Universitetets senter for videre- og etterutdanning (U-Vett)

Generelt

I budsjettinnspillet ber U-Vett om ekstra midler til bl.a.:

· Lønn (1 stilling), drift og investeringer knyttet til utvikling av felles teknologitjenester, herunder PC-lab og videokonferanserom – 1,7 mill.

· Stimuleringsmidler til studietilbud som benytter IKT-baserte verktøy i undervisningen – 1 mill.

· Støtte til gjensidig kompetanseutvikling og innflytelse mellom UiT og næringshager og studiesenter i Nord-Norge – 1,2 mill. Videreføring av bevilgning. 

· Årsverk (tre-årig prosjekt) knyttet til koordinering av kompetanseutvikling av lærere grunn og videregående skole i Nord-Norge – 0,5 mill. (tre-årig prosjekt)

Universitetsdirektørens vurderinger og forslag
U-vett ber om tilleggsbevilgning til lønn, drift og investering i felles teknologitjenester. U-vett har blant annet ansvar for drift av PC-lab og videokonferanserom. Det foreslås ingen tilleggsbevilgning til dette formålet dekket over den ordinære bevilgningen over statsbudsjettet i 2007. Imidlertid gjenstår det ubrukte midler (avsetninger) på den øremerkede bevilgning til utstyr til Teorifagbygget. Det foreslås at universitetsdirektøren gis fullmakt til eventuelt å tildele investeringsmidler til felles teknologitjenester ved U-vett av disse midlene. 

U-vett ble i 2006 tildelt 0,8 mill. som støtte til gjensidig kompetanseutvikling og innflytelse mellom UiT og næringshager og studiesenter i Nord-Norge. Universitetsdirektøren foreslår at beløpet videreføres i 2007. Midlene settes av under spesielle tildelinger i basisbevilgningen.

I 2006 ble det satt av 165 000 i budsjettet til U-vett til handlingsrettet utviklingsarbeid knyttet til IKT i utdanninga ved fakultetene/NFH. Midlene skal dekke 20 % - stilling (professor II-stilling) i to år. I tråd med planen videreføres beløpet i 2007. Midlene settes av under spesielle tildelinger i basisbevilgningen. 

U-vett har systemansvar for læringsmiljøsystemet Classfronter. Utgifter til årlig lisens har tidligere vært dekket av Sentraladministrasjonen. Det foreslås at lisensutgiftene fra og med 2007, dekkes av U-vett og at midler til dekning av lisensutgiften på 0,450 mill. overføres fra sentraladministrasjonen og legges inn i basisbevilgningen til U-vett. 

For øvrig foreslås ingen ytterligere tildelinger til U-vett. 

	Samlet forslag om endringer i basisbevilgning til U-vett i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	6 887
	

	Lønns- og pris​kompensasjon
	262
	

	Nye fag og andre tiltak
	
	

	Lisensutgifter ClassFronter
	450
	Overført fra sentraladm.

	Sum nye fag/tiltak
	450
	

	Rammekutt
	
	

	Generell basisbevilgning 2007
	7 599
	

	Spesielle tildelinger
	
	

	Prof. II ​ IKT i utd.
	165
	

	Kompetanseutvikling/nærings​hager m.m.
	800
	

	Sum spesielle tildelinger
	965
	

	Samlet basisbevilgning 2007
	8 564
	


2.4.10
Samisk senter

Generelt

Samisk senter ber spesielt om midler til:

· Videreføring av beløpet på 1 mill. til samisk strategiplan.

Universitetsdirektørens vurderinger og forslag
Daværende universitetsstyre vedtok i 2001 (sak S163-01) en samisk strategiplan for perioden 2002-2010. Samtidig vedtok styret at det skulle settes av 1 mill. årlig i 5 år (2002-2006) til finansiering av tiltakene strategiplanen. Finansieringsperioden utløper altså i 2006, men Samisk senter ber om at beløpet på 1 mill. videreføres i 2007. Senteret er nå i gang med en evaluering av tiltaksarbeidet i strategiplanen. Universitetsdirektøren foreslår at beløpet på 1 mill. til samisk strategiplan videreføres i budsjettet for 2007, og at det i løpet av året, som et ledd i det ovennevnte evalueringsarbeidet, tas stilling til eventuell videre finansiering i årene fremover.  

De ordinære strategimidlene til senteret og reisestøttemidler for samiske hovedfags- og doktorgradsstudenter foreslås videreført med samme beløp som for i år, det vil si henholdsvis 260 000 og 130 000. Totalt utgjør dette 0,390 mill, og midlene avsettes under posten spesielle tildelinger i basisbevilgningen. 

I budsjettet for 2005 ble Samisk senter tildelt 0,6 mill. som lønnsmidler til faglig koordinatorstilling og til drift av masterprogrammet i urfolksstudier. Midlene ble videreført i Senterets budsjett for 2006. Det foreslås at Samisk senter også i 2007 administrerer midlene på vegne av de involverte fakultetene. Faglig koordinator tilsettes ved et fakultet. Beløpet på 0,6 mill. inngår i basisbevilgningen til Samisk senter.

	Samlet forslag om endringer i basisbevilgning til Samisk senter i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	3 375
	

	Lønns- og pris​kompensasjon
	128
	

	Rammekutt
	
	

	Generell basisbevilgning 2007
	3 503
	

	Spesielle tildelinger
	
	

	Samisk strategiplan
	1 000
	

	Reisestøtte
	130
	

	Strategimidler
	260
	

	Sum spesielle tildelinger
	1 390
	

	Samlet basisbevilgning 2007
	4 893
	


2.4.11
Øvrige sentre under styret (SEMUT, Kvinnforsk, Amundsensenteret)

Generelt

I budsjettinnspillene fra sentrene for 2007 foreslås blant annet følgende budsjettøkninger:

· Økte strategimidler (Semut og Amundsensenteret)
· Økte driftsmidler
· Faglig koordinatorstilling (Kvinnforsk) 

· Økt stillingsressurs knyttet til arbeid med mentorprosjektet (Kvinnforsk) 

· Kvinneforskermaraton (Kvinnforsk) 

Universitetsdirektørens vurderinger og forslag

I budsjettinnspillet ber Kvinnforsk om midler til oppretting av stilling som faglig koordinator. Hovedformålet med en slik stilling er å styrke kapasiteten til å initiere og koordinere forskningsprosjekter innen kvinne- og kjønnsforskning. Videre peker Senteret på at en slik stilling vil gi større tyngde til Kvinnforsk sitt arbeid. Stillingen har lenge vært høyt prioritert av Kvinnforsk, og universitetsdirektøren foreslår at senteret nå tildeles midler til denne stillingen. Det foreslås at kvinnforsk tildeles 0,3 mill. til dette formålet i 2007, som halvårseffekt. 

Felles støttefunksjon for sentrene har til nå inngått som en del av sentraladministrasjonen. Kvinnforsk har i 2006 overtatt ansvaret for denne fellesfunksjonen for de tre sentrene. Lønns- og driftsmidler til denne funksjonen overføres fra sentraladministrasjonen til Kvinnforsk. Beløpet utgjør 0,440 mill, og skal dekke lønn til en stilling samt generell drift av fellesfunksjoner for sentrene.
I styresak S13-03 ble det vedtatt ulike likestillingstiltak i hovedsak med sikte på å øke antall kvinnelige professorer, hvorav ett gjaldt mentorprosjekt. Kvinnforsk har ansvaret for mentorprosjektet. Beløpet på 0,7 mill. til mentorprosjektet settes av under spesielle tildelinger i basisbevilgningen til Kvinnorsk i likhet med for 2006. 

Kvinneforskermaraton arrangeres annethvert år. I likhet med tidligere praksis foreslås det satt av midler til dette tiltaket. Det foreslås satt av 55 000 kr i tråd med forslaget fra Kvinnforsk. 

Det foreslås en videreføring av strategimidler på 860 000 til sentrene, det vil si samme beløp som i 2006. Det foreslås at midler til frikjøp av styreledere holdes på samme beløp som i 2006, dvs. 80 000 for hvert av sentrene. Det gis lønnsmidler tilsvarende de faktiske lønnskostnader for hvert av sentrene. I tillegg kommer at de generelle driftsmidlene justeres med 2,5 %. 

I 2006 ble det satt av 0,4 mill. til Amundsensenteret som finansiering av sekretariatsfunksjonen for Arktisk universitetet. Sentraladministrasjonen, ved forsknings- og studieavdelinga, har nå overtatt dette ansvaret og beløpet settes derfor av i sentraladministrasjonens budsjett i 2007. 

	Samlet forslag om endringer i basisbevilgning til øvrige sentre under styret i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	2 056
	

	Lønns- og pris​kompensasjon
	86
	

	Nye fag og andre tiltak
	
	

	Faglig koordinator – Kvinnforsk
	300
	

	Felles støttefunksjon sentrene
	440
	Overført fra Sentraladm.

	Sum nye fag/tiltak
	740
	

	Rammekutt
	
	

	Generell basisbevilgning 2007
	2 882
	

	Spesielle tildelinger
	
	

	Mentorprosjektet
	700
	

	Kvinneforskermaraton
	55
	

	Strategimidler sentrene
	860
	

	Sum spesielle tildelinger
	1 615
	

	Samlet basisbevilgning 2007
	4 497
	


2.4.12
Sentraladministrasjonen

Generelt

I budsjettinnspillet for 2007 foreslås det satt av midler til følgende nye tiltak:

· Sentralisering av regnskapsfunksjoner – elektronisk fakturabehandling og innkjøp (rekvisisjon). 

· Styrking av internasjonale studenttjenester

· Nytt vevpubliseringsverktøy

· Kompensasjon for økte programvarelisenser

· Styrking av studentrekrutteringsarbeidet

· Karrieresenteret – utvidelse av trainee-programmet og styrking av drift
· Styrking av utredningskapasitet sentralt. 

Universitetsdirektørens vurderinger og forslag

Sentralisering av regnskapsfunksjoner – elektronisk fakturabehandling og innkjøp (rekvisisjon). 

Våren 2006 ble prosjektet for innføring av elektronisk fakturahåndtering og innkjøp (rekvisisjon) avsluttet, og fakturahåndteringen skjer nå i sin helhet elektronisk ved hele Universitetet. I tillegg er det innført et system for utstedelse av rekvisisjoner som blant annet skal sikre dokumentasjon av innkjøpsprosessene. Formålet med innføringen er å effektivisere administrative prosesser og forbedre internkontrollen knyttet til økonomiforvaltningen. 

Elektronisk fakturahåndtering innebærer en sentralisering av oppgaver knyttet til fakturahåndteringen ved Universitetet. Dette fordi mottaksregistreringen av faktura nå er overført fra fakultetene/enhetene til regnskapsseksjonen i personal- og økonomiavdelinga, samt at ansvaret for administrasjon og drift av det nye systemet ligger i sentraladministrasjonen. 

Etter at systemet har vært i drift en periode er det avklart at det permanente behovet for nye ressuser i sentraladministrasjonen utgjør om lag to årsverk. I tillegg kommer en økning programvarelisens på 350 000. 

Det foreslås at sentraladministrasjonen tildeles 1,350 mil til dette formålet på permanent basis, hvorav 1 mill. er knyttet til dekning av lønn og drift til to stillinger, mens 350 000 er knyttet til økte lisensutgifter. 

I prosjektfasen i 2005 og 2006 har disse merutgiftene vært finansiert over posten administrative omstillingstiltak under Universitetets fellesutgifter. 

Nytt vevpubliseringsverktøy

Da eksisterende system for vevpublisering er egenutviklet og ikke støttes av en systemleverandør, er det ikke lenger mulig å videreutvikle systemet på en hensiktsmessig måte. Det er nå anskaffet et nytt system som vil gi større driftssikkerhet, og som er et kvalitativt bedre verktøy for publisering på veven. Investeringsutgiften knyttet til selve systemet er på i alt 1,8 mill. 

Innføringsprosjektet er iverksatt. Prosjektet krever ressurser til utvikling av databaseløsninger, omlegging av nettsider og utvikling av portalløsning. En del av ressursinnsatsen i prosjektet utføres av fast ansatte i ulike avdelinger i administrasjonen. Imidlertid er det behov for en økning i tildelingen til finansiering av ett årsverk både i prosjektperioden og i en permanent driftsfase. I tillegg kommer midler til programvarelisens. Det foreslås at sentraladministrasjonen tildeles 0,7 mill. til dette formålet på permanent basis, der 0,5 mill. skal dekke utgift til lønn og drift til stilling, mens 0,2 mill. er knyttet til programvarelisens. 

Kompensasjon for økte programvarelisenser 

Sentraladministrasjonen dekker utgifter til en rekke felles programvarelisenser for Universitetet. For flere av disse lisensene vil utgiftene i 2007 øke mer enn den generelle prisstigningen. Dette gjelder studentsystemet FS, forskningspubliseringssystemet Frida og Cumulus (system for tilgjengeliggjøring av bildearkiv). 

Herav utgjør økt lisenskostnader for FS og Frida (som driftes av Universitetet i Oslo) ut over generell pris- og lønnskompensasjon i statsbudsjettet med om lag 200 000, mens Cumulus-lisensen øker med om lag 20 000.

Det foreslås en økning i sentraladministrasjonens budsjettramme på 220 000 kroner knyttet til økte utgifter for lisenskostnader ut over den generelle lønns- og pristigningskompensasjonen i statsbudsjettet på 3,8 %.

Styrking av internasjonale studenttjenester 

Ved hovedfordelingen for 2006 (sak S80-05) ble det satt av 1 mill. under avsetning til senere fordeling til styrking av administreringen av internasjonal studentutveksling og sentralisering av oppgaver på dette feltet. Det foreslås at beløpet på 1 mill. nå legges inn på permanent basis i budsjettrammen til sentraladministrasjonen. Midlene skal gå tildekning av utgifter til lønn til to faste stillinger som nå er under tilsetting ved forsknings- og studieavdelinga. 

Utvidelse av trainee-program og styrking av drift ved karrieresenteret

I forbindelse med budsjettfordelingen for 2005 vedtok universitetsstyret å avsette 1 mill. til etable​ring av karrieresenter organisert under sentraladministrasjonen. I 2006 ble det videre satt av 250 000 til trainee-program i tilknytning til karrieresenteret.

Senteret er nå bemannet med to faste stillinger. For 2007 etableres fast trainee-program i tilknytning til karrieresenteret. Planen er at det hver vår og høst skal tas opp til sammen 18 kandidater til programmet (ferdige kandidater). Disse skal få opplæring og veiledning i tillegg til selve praksisperioden i bedriften. Tildelingen på 250 000 kroner i 2006 var bare tilstrekkelig til å gjennomføre programmet ett semester. Det foreslås en økt tildeling på 260 000 til karrieresenteret, slik at trainee-programmet kan gjennomføres både høst og vår. Videre foreslås en styrking av den generelle driften av senteret på 190 000. Midlene vil gå til informasjonstiltak og utadrettet virksomhet.
Det foreslås lagt inn 0,450 mill. i budsjettrammen til sentraladministrasjonen i 2007 slik at trainee-programmet kan gjennomføres både vår og høst. 

Styrking av studentrekrutteringsarbeidet

Arbeid med studentrekruttering må ha høy prioritet, grunnet økt konkurranse om studentene nasjonalt og internasjonalt, og den betydning studenttall (studiepoeng) har i bevilgningssammenheng. Universitetsdirektøren foreslår at det gis økt tildeling på 0,3 mill. til sentraladministrasjonen til styrking av studentrekrutteringsarbeidet. I løpet av 2007 skal det etter planen utarbeides en ny rekrutteringsstrategi. 

Styrking av utredningskapasiteten sentralt

Sentraladministrasjonen har begrenset utredningskapasitet i forhold til behovet. Dette må blant annet ses i sammenheng med at utredningskompetansen i administrasjonen i stor grad er bundet opp i løpende drifts- og forvaltningsoppgaver, herunder saksbehandling for universitetsstyret og andre beslutningsorganer. Universitetet har de senere årene fått større frihet og fullmakter innenfor ulike områder. Dette gir større handlingsrom for institusjonen, men kravene til styrings-, kontroll- og rapporteringssystemer har økt. Økte oppgaver på disse områdene legger i dag beslag på en stor del av den utredningskompetansen som de ulike avdelingene i sentraladministrasjonen har. Dette gjør at det i dag er liten kapasitet til å drive utredningsarbeid på strategisk nivå ved Universitetet. Det er i dag ingen egen stab/sekretariat direkte underlagt universitetsdirektøren. Det foreslås 0,5 mill. som halvårsvirkning for to stillinger.
Annet

I 2006 ble det satt av 1 mill. som midler til intern opplæring og kompetanseutvikling for teknisk-administrativt personale (samt faglige ledere). Da det gjenstår om lag 2 mill. i ubrukte midler fra tidligere år ved utgangen av 2006 til dette formålet, forslås ingen avsetning til intern opplæring i 2007.   

Tungregneprogrammet finansieres i hovedsak av NFR, og alle de fire største universitetene deltar i programmet sammen med Meteorologisk institutt. I 2005 ble det inngått en ny, 10-årig avtale mellom NFR og medlemsinstitusjonene. Det foreslås at Universitets egeninnsats i tungregneprogrammet videreføres på samme nivå som i 2006, det vil si 1,8 mill. Midlene settes av i sentraladministrasjonens budsjett slik som tidligere, under posten spesielle avsetninger i basisbevilgningen.

Midler til dekning av lisensutgifter til læringsmiljøsystemet ClassFronter på 450 000 overføres fra sentraladministrasjonen til U-Vett, som har ansvar for systemadministrasjonen. Ansvar for felles driftsfunksjon for Kvinnforsk, Amundsensenteret og Semut er overført fra sentraladministrasjonen til Kvinnforsk.  Kr 440 000 overføres i denne sammenheng fra sentraladministrasjonen til Kvinnforsk. 

Midler til rådgiverstilling (0,6 mill) knyttet til søknadsstøtte for eksterne midler foreslås overført fra de strategiske forskningsmidlene til basisbevilgningen til sentraladministrasjonen i 2007. Jf omtale under avsnittet om strategiske forskningsmidler. 

Sekretariatsfunksjonen for Arktisk universitetet ble i 2006 overført fra Amundsensenteret til sentraladministrasjonen. Beløpet på kr 0,4 mill. overføres fra Amundsensenteret til sentraladministrasjonen. Utgifter til gründerskole som til nå har vært finansiert over administrasjonens budsjett, skal nå dekkes over fellesutgiftene. Et beløp på 100 000 kr trekkes derfor ut av administrasjonens budsjett. 
Sentralt dekningsbidrag

I styresak S103/00 ble fordeling av dekningsbidraget fra eksternt finansierte prosjekter tatt opp. Sentralt dekningsbidrag ble i denne saken satt til 3,5 % av hva som totalt var utgiftsført på eksterne prosjekter. Beregningsmåten har blitt videreført til nå. Når den sentrale delen av dekningsbidraget beregnes flatt på bakgrunn av andelen eksterne midler, gir det enhetene et incitament til å beregne indirekte kostnader på de eksterne prosjektene, ettersom enhetene selv får beholde det de tar inn på enkeltprosjektene. 

Universitetsdirektøren foreslår å videreføre ordningen med å beregne 3,5 % sentralt dekningsbidrag på bakgrunn er utgifter på eksterne prosjekter i 2007..

	Samlet forslag om endringer i basisbevilgning til Sentraladm. i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	73 039
	

	Lønns- og pris​kompensasjon
	2 775
	

	Nye fag og andre tiltak
	
	

	Elektr. fakturahåndtering m.m.
	1 350
	

	Nytt vevpubliseringsverktøy
	700
	

	Økt kostnad programvarelisens
	220
	

	Internasj. studenttjenester
	1 000
	

	Utvidelse trainee-program 
	450
	

	Studentrekruttering
	300
	

	Sentral utredningskapasitet
	500
	

	Lisens ClassFronter
	- 450
	Overført til U-Vett

	Felles støttefunksjon sentrene
	- 440
	Overført til Kvinnforsk

	Stilling søknadsstøtte
	600
	Overført fra strategiske forskningsmidler

	Gründerskole
	-100
	Overført til fellesutgiftene

	Sum nye fag/tiltak
	4 130
	

	Rammekutt
	
	

	Generell basisbevilgning 2007
	79 944
	

	Spesielle tildelinger
	
	

	Sekretariat Arktisk universitet
	400
	

	Tungregneprogrammet
	1 800
	

	Sum spesielle tildelinger
	2 200
	

	Samlet basisbevilgning 2007
	82 144
	


2.4.13
Felles infrastruktur – drift og vedlikehold av bygg (Teknisk avdeling)

Generelt

Teknisk avdeling ber spesielt om ekstra midler til:

· Økte energiutgifter

· Husleie i Tannhelsesenteret i Nord-Norge (Tann). 

Universitetsdirektørens vurderinger og forslag

Ved beregningene til budsjettinnspillet i oktober budsjetterte Teknisk avdeling med en økning i energiutgifter i 2007 på 9,7 mill. i forhold til 2006. Dette skyldes i hovedsak sterk økning i strømpriser i en periode. Da Universitetet i dag ikke har fastprisavtale på elektrisk kraft, er det usikkerhet knyttet til energiprisen, og dermed til energiutgiftene. Energiprisene er nå på vei ned, og økningen ser ut til å bli mindre enn den som lå til grunn for beregningene. Universitetsdirektøren foreslår at tildelingen til Teknisk avdeling økes med 7,5 mill. til dekning av økte energiutgifter i 2007. 

I februar 2007 skal etter planen det nye Tannhelsesenteret i Nord-Norge (Tann) være innflyttingsklart. Dette bygget skal huse tannlegeutdanninga ved UiT, tannpleierutdanninga ved HiTø og kompetansesenteret /spesialistklinikken som drives av Troms fylkeskommune. Troms fylkeskommune eier bygget og er ansvarlig for bygningsdrift. Videre skal Troms fylkeskommune drive undervisningsklinikken som skal etableres i bygget. Bygget skal imidlertid ikke tas i bruk til klinikkundervisning før høsten 2007. For våren 2007 har UiT inngått leieavtale med HiTø om bruk av deres klinikk, som i dag benyttes til undervisning på tannpleierstudiet. 

Universitetet er tildelt midler over statsbudsjettet i tilknytning til tannlegeutdanninga til dekning av husleieutgifter i Tann. Husleieutgiftene består av både utgifter til forvaltning drift og vedlikehold av bygget og til dekning av kapitalkostnader (renter og avdrag på lån som Troms fylkeskommune har tatt opp for å bygge Tann). Lånet har en løpetid på 20 år.

I tråd med foreløpig kalkyle, foreslås det satt av 4,4 mill. til dekning av UiTs andel utgifter til forvaltning, drift og vedlikehold av Tann i 2007. Videre foreslås det satt av 9,3 mill. som skal betales til Troms fylkeskommune til dekning av renter og avdrag (kapitalkostnader) for bygget. Etter planen vil første betalingsforfall for renter og avdrag (kapitalkostnader) være 1. juli i 2007 (halvårseffekt). Til sammen gir dette en samlet husleieutgift for leie av Tann på i alt 13,7 mill. (4,4 mill. + 9,3 mill) i 2007. I 2008 vil utgifter til renter og avdrag (kapitalkostnader) fordobles, som følge av at det skal betales for to terminer. 

	Samlet forslag om endringer i basisbevilgning til Felles infrastruktur (Tekn. avd.) i 2007

	Tiltak
	Beløp i 1000 kr
	Kommentarer

	Generell basisbevilgning 2006 – korrigert

	143 468
	

	Lønns- og pris​kompensasjon
	4 017
	

	Nye fag og andre tiltak
	
	

	Økte energiutgifter
	7 500
	

	Sum nye fag/tiltak
	7 500
	

	Rammekutt
	
	

	Generell basisbevilgning 2007
	154 985
	

	Spesielle tildelinger
	
	

	husleie TANN
	13 700
	

	Sum spesielle tildelinger
	13 700
	

	Samlet basisbevilgning 2007
	168 685
	


2.4.14 Universitetets fellesutgifter

Generelt 

Under Universitetets fellesutgifter føres utgifter som det ikke er mulig eller hensiktsmessig å knytte til enkelte fakulteter/enheter. Det foreslås satt av 41,420 mill. til dekning av Universitetets fellesutgifter i 2007. Dette er en økning i avsetningene til disse formålene på 7,056 mill. (dvs. 20,5 %) i forhold til 2006. I det følgende kommenteres enkelte av postene. Detaljene i budsjettet fremgår av budsjettinnspillet til sentraladministrasjonen. 

Nærmere omtale av enkeltposter

Det foreslås satt av 2 mill. til dekning av utgifter til planlegging av fusjon med Høgskolen. Midlene skal blant annet dekke utgifter til prosjektleder og utreder, samt konsulentbistand fra Statskonsult. 

Midler til Lørdagsuniversitetet foreslås økt fra 175 000 til 220 000. Lørdagsuniversitetet arrangerer populærvitenskapelige forelesninger på Driv, og drives av Universitetsbiblioteket med praktisk assistanse av Kommunikasjonsavdelinga. Økningen skyldes flere arrangementer. 

Det foreslås satt av 3 mill. til administrative effektiviseringstiltak i 2007. Dette er en økning på 1 mill. i forhold til 2006. Midlene skal gå til prosjekter og tiltak som har til siktemål å effektivisere og forbedre den samlede administrative tjenesteytingen ved Universitetet. Midlene skal ikke benyttes til faste stillinger, men til midlertidige tilsettinger i forbindelse med prosjektarbeid, engangsinvesteringer og ekstraordinære utgifter for øvrig. Det foreslås her satt av 0,7 mill. til arbeid med prosjekt knyttet til at institusjonene i UH-sektoren som forvalter egne bygg, fra og med 2007 er pålagt av departementet å aktivere og avskrivere bygg og utstyr i regnskapet. I denne sammenheng må det i løpet av 2007 fastsettes regnskapsmessig verdi på eksisterende bygg, utstyr og inventar ved Universitetet. Dette innebærer utgifter til overtid, reiser, bruk av konsulenter samt eventuelt frikjøp av personer i enkelte perioder. 
Det foreslås også at posten administrative effektiviseringstiltak dekker utgifter til innføring av nytt lønns- og personalsystem ved Universitetet (SAP HR). Etter planen skal UiT innføre systemet etter at universitene i Oslo og Bergen har innført systemet. Systemet er nå innført i Oslo, mens det forberedende arbeidet er i gang i Bergen. Universitetsdirektøren er i gang med å planlegge prosjektet, herunder vurdere de samlete kostnader. Det foreslås at det settes av 1,1 mill. for 2007. Utgiftene i prosjektperioden er knyttet til avlønning av prosjektleder og ekstrahjelp, til frikjøp av personer og til utgifter til lisenser og konsulenttjenester. Systemet skal etter planen komme i drift ved UiT i 2008. Av hensyn til mulig fusjon med HiTø, som allerede har tatt i bruk dette systemet, er det nødvendig å sikre god fremdrift. 
Det foreslås videre at posten administrative effektiviseringstiltak dekker utgifter på om lag 0,5 mill. til oppgradering av økonomisystemet Agresso og rom- og timeplanleggingssystemet Syllabus. Dessuten foreslås det satt av 0,7 mill. til juridisk bistand knyttet til nye sentre for forskningsdrevet innovasjon (SFI) og sentre for fremragende forskning (SFF) og til ekstraordinære utgifter kommersialiseringsarbeidet generelt. Bistanden vil særlig være knyttet til spørsmål vedrørende immaterielle rettigheter, avklaring av eiendomsrett og ansatteavtaler.  

Psykhjelpen (PS-portalen) er et internettbasert tilbud om psykologisk hjelp til studenter. Psykologisk institutt ved Universitetet er ansvarlig for tilbudet. Tilbudet startet opp i 2006. Det foreslå en økning fra 120 000 til 250 000 i 2007 til finansiering av psykhjelpen. 

Uninett giga-campusprosjektet er et samarbeidsprosjektet mellom Uninett og universitets- og høgskolesektoren. Prosjektet skal gi standardisert opprustning av lokal campusinfrastruktur og IKT-kompetanse ved institusjonene. Departementet har øremerket 0,930 mill. i UiTs budsjett for 2007 som bidrag til finansiering av prosjektet. 

Det foreslås at Universitetets antivirus-avtale i likhet med tidligere finansieres over Universitetets fellesutgifter. Avtalen gjelder for tre år. I alt koster avtalen 1,5 mill. Halvparten av beløpet er betalt i 2006, og ble dekket over reserven på fellesutgiftene. 

I tråd med vedtak i styresak S 54-05 om handlingsplan for studenter med funksjonshemminger foreslås det satt av 150 000 kr til prøveordning med 50 % stillingsressurs i to år. Stillingen skal ha ansvar for tilretteleggingen for funksjonshemmede studenter. Stillingen legges til sentraladministrasjonen. 

Universitetets kjøp av barnehageplasser for ansatte, inkludert stipendiater, i Studentsamskipnadens barnehager er en refusjonsbasert ordning. Universitetsdirektøren foreslår derfor at det budsjetteres med 0,5 mill. for 2007 i samsvar med Studentsamskipnadens forslag. 

Det foreslås satt av 0,3 mill. til den planlagte revitaliseringen av prosjektet Studentbyen Tromsø, som er et samarbeid mellom HiTø, Tromsø kommune, Studentsamskipnaden i Tromsø og UiT om felles studentrekruttering og profileringstiltak. Midlene skal dekke lønn til prosjektstilling og drift.
Oversikt over øvrige fellesutgifter og utgifter til drift av styret fremgår av budsjettinnspillet til sentraladministrasjonen. Øvrige fellesutgifter foreslås økt med 1,5 mill., eller 6,4 %. Økningen må til dels ses i sammenheng med underbudsjettering av enkelte poster i 2006.  

Universitetets fellesutgifter fremgår av tabellen under.

Alle beløp i 1000 kr

	Universitetets fellesutgifter

	
	2006
	2007

	
	Vedtak
	Univ.dir forslag

	Fusjon – sekretariat for planlegging
	
	2 000

	Giga-campus
	
	930

	Anti-virus-avtale
	
	750

	Tilrettelegging for funksjonshemmede studenter
	
	170

	Administrative effektiviseringstiltak
	2 000
	3 000

	Psykhjelpen
	120
	250

	Lørdagsuniversitetet
	175
	220

	Kjøp av barnehageplasser hos Studentsamskipnaden 
	500
	500

	Studentdemokratiet og studentsosiale formål
	1 695
	1 750

	Studentvelferd – Studentsamskipnaden 
	4 105
	4 195

	Universitetsstyret – honorar, reiser og øvrig drift
	1 480
	1 510

	Studentbyen Tromsø
	
	300

	Øvrige fellesutgifter

	24 289
	25 865

	Sum fellesutgifter
	34 364
	41 420


Midler til studentdemokratiet og til studentsosiale formål samt midler til studentvelferd er omtalt nærmere nedenfor.

Studentdemokratiet og studentsosiale formål

Tabellen nedenfor viser tildelingen til studentdemokratiet og studentsosiale formål for 2006 og innspillet fra studentstyret, studentpresten og Tromsøstudentenes idrettslag (TSI) for 2007 samt universitetsdirektørens forslag for 2007. Samlet innebærer innspillene en økning på 0,415 mill. sammenliknet med 2006, og dette tilsvarer en økning på 24 %. 

Alle beløp i 1000 kr

	Studentdemokratiet og studentsosiale formål

	
	2006
	2007

	
	Vedtak
	Budsjett-

forslag
	Univ.dir forslag

	Studentstyret
	1 000
	1 320
	1 050

	Bolighjelpa
	100
	120
	105

	Debut-uka
	220
	260
	220

	Studentuka
	150
	150
	150

	Internasjonalt seminar
	30
	40
	30

	Tromsøstudentenes idrettslag
	125
	140
	125

	Studentpresten
	70
	80
	70

	
	1 695
	2 110
	1 750


Studentstyret søker om et tilskudd på 1,32 mill. for 2007. Økningen er hovedsakelig begrunnet med økte personalkostnader, økt aktivitet samt et ønske om at driften av studentstyret skal fullfinansieres av Universitetet slik at studentstyret ikke har behov for midler fra semesteravgiften. Universitetsdirektøren vil opplyse at det i studentstyrets innspill for 2007 ikke er tatt hensyn til gjeninnføringen av den differensierte arbeidsgiveravgiften. I tillegg vil Universitetets vederlagsfrie overtakelse av en kopimaskin/printer, herunder driftsansvaret for denne, fra Studentstyret frigjøre midler på omtrent kr 10 000 som kan disponeres til andre formål. 

Studentstyret er opprettet for å ivareta og fremme studentenes interesser, også i forhold til velferdsspørsmål, og universitetsdirektøren finner det ikke urimelig at studentstyret også finansieres med midler fra semesteravgiften. Med utgangspunkt i dette foreslår universitetsdirektøren en tildeling på 1,05 mill. til studentstyret for 2007. Dette tilsvarer en økning på 5 % sammenliknet med 2006. Når det tas hensyn til reduksjonen i satsen for arbeidsgiveravgift og frigjøring av midler, tilsvarer dette en realøkning i tilskuddet på i overkant av 5 %. Etter universitetsdirektørens vurdering bør en slik økning innebære en realisering av flere av tiltakene som studentstyret beskriver i budsjettinnspillet. 

For bolighjelpa ber studentstyret om et tilskudd for 2007 på 120 000. Bolighjelpa formidler utleieboliger til nye studenter. Universitetsdirektøren foreslår et tilskudd på 105 000 til bolighjelpa for 2007, som er en økning på 5 %. 

For debut-uka og internasjonalt seminar ønsker studentstyret en betydelig økning i tilskuddene som følge av en større satsing på disse tiltakene. Universitetsdirektøren foreslår ikke å prioritere disse tiltakene nå, og går inn for at disse tilskuddene opprettholdes på samme nivå som i 2006. Universitetsdirektøren foreslår videre et tilskudd på 0,15 mill. til studentuka, noe som er i samsvar med studentstyrets budsjettinnspill. Midlene skal disponeres i forståelse med Kommunikasjonsavdelinga og Forsknings- og studieavdelinga.

TSI er studentenes eget idrettslag, og det har en stor medlemsmasse med betydelig aktivitet. Hovedaktiviteten er knyttet til idrettshallen Kraft. Kraft har imidlertid ikke kapasitet til å romme all denne aktiviteten, og TSI har derfor behov for å leie eksterne lokaler. Universitetsdirektøren foreslår at tilskuddet til TSI for 2007 videreføres med 0,125 mill. I likhet med tidligere år overføres 40 000 av dette tilskuddet til Teknisk avdeling, som følge av at noe av leiekostnadene knyttet til lokaler for TSI påløper her. Resterende tilskudd på 85 000 utbetales til TSI. Universitetsdirektøren foreslår videre at tilskuddet til studentpresten opprettholdes på samme nivå som i 2006. 

Samlet foreslår universitetsdirektøren en tildeling til studentdemokratiet og studentsosiale formål på 1,75 mill, eller en økning på kr 55 000 sammenliknet med 2006, dvs 3,2 %. 

Studentvelferd – Studentsamskipnaden

Tabellen under viser Universitetets direkte tilskudd til ulike studentvelferdsformål som Studentsamskipnaden har ansvaret for. I tillegg kommer investeringskostnader i forbindelse med tilknytning av studentbyene og studenthuset Driv til Universitetets datanett gjennom høykapasitetslinjer. Samlet forslag til budsjett er på 5,234 mill, og dette er en økning på 1,129 mill. sammenliknet med 2006, eller 28 %.

Alle beløp i 1000 kr

	Studentvelferd – Studentsamskipnaden

	
	2006
	2007

	
	Vedtak
	Samskipnadens forslag
	Univ.dir forslag

	Kantinevirksomheten
	525
	750
	550

	Studentrådgivningen
	1 715
	1 869
	1 780

	Idrettshuset Kraft
	850
	850
	850

	Studenthuset Driv
	750
	1 500
	750

	Administrering av lånekassen
	15
	15
	15

	Studentbyer på nett
	250
	250
	250

	
	4 105
	5 234
	 4 195


Universitetets tilskudd til kantinevirksomheten omfatter hovedsakelig tilskudd til anskaffelse og vedlikehold av maskiner, inventar og utstyr. Studentsamskipnadens forslag for 2007 er på 0,75 mill, som tilsvarer en økning på 43 % sammenliknet med tilskuddet for 2006. Universitetets tilskudd til kantinevirksomheten har vært uendret de siste årene. På bakgrunn av dette foreslår universitetsdirektøren at tilskuddet til kantinevirksomheten økes til 0,55 mill. for 2007. Dette er en økning på 4,8 %. 

Studentsamskipnaden søker om en økning på 1,5 mill. i den faste driftsstøtten fra Universitetet, Høgskolen og Studentsamskipnaden til Studenthuset Driv AS. Studentsamskipnadens forslag til tilskudd fra Universitetet til Driv er på 1,5 mill. for 2007. Dette tilsvarer en økning på 0,75 mill. i forhold til ordinært tilskudd for 2006, eller 100 %. 

Driv har siden oppstarten i 2000 hatt en vanskelig økonomisk situasjon med til dels betydelige underskudd. Disse har vært dekket gjennom ekstraordinære tilskudd fra Universitetet, Høgskolen, Studentsamskipnaden og studentorganisasjonene (semesteravgiften). I følge Studentsamskipnadens er akkumulert underskudd per utgangen av september 2006 på 0,95 mill. I Drivs søknad om økt støtte heter det bl.a. ”Til tross for store endringer og besparelser i løpet av 2006 tror vi ikke resultatet ved årsslutt vil være noe særlig forskjellig fra 2005”. Søknaden om økt støtte gjelder derfor også inneværende år. Det opplyses at underskuddet for Driv for 2005 var på om lag 1,5 mill. før institusjonenes ekstraordinære underskuddsdekning. 

I følge Studentsamskipnaden er et eksternt evalueringsarbeid avsluttet uten vesentlige økonomiske effektene. Styret for Driv arbeider sammen med ledelsen på Driv med hvordan driften kan videreføres. Et tiltak som har vært diskutert er en flytting av studentorganisasjoner, som i dag er lokalisert i Teorifagbygget, til Driv. Det er avholdt ekstraordinær generalforsamling i Driv der det er gjort vedtak om å be styret legge frem alternative driftskonsepter for 2007 der driftskonseptene må ha som formål å redusere risikoen for tap, spesielt i måneder med lite studentaktivitet på huset. Generalforsamlingen har gitt en garanti for fortsatt drift ut 2006. 

Universitetsdirektøren anser Driv som en viktig del av studentenes velferdstilbud der Driv skal arbeide for å tilrettelegge og styrke et bredt og omfattende, selvorganisert, sosialt og kulturelt tilbud for studentene. Universitetsdirektøren har til nå vært innstilt på at Universitetet sammen med øvrige parter skal sikre den videre driften av Driv. I denne forbindelse vil universitetsdirektøren nevne at Høgskolen har vedtatt ikke å øke støtten til Driv, og dette innebærer at Høgskolens støtte for 2007 videreføres på omtrent samme nivå som for 2006 etter korrigering for prisstigning. Det nevnes videre at det i Studentsamskipnadens foreløpige budsjettforslaget for 2007 er lagt opp til et tilskudd til Driv som utgjør minimum 0,5 mill. 

Universitetsdirektøren ser det som viktig å sikre rammebetingelsene for Driv, men universitetsdirektøren er også av den oppfatning at det påhviler alle parter et finansieringsansvar overfor Driv. Den økonomiske situasjonen for Driv må søkes løst i samarbeid mellom studentorganisasjonene, Studentsamskipnaden, Høgskolen og Universitetet. Med utgangspunkt i Høgskolens videreføring av tilskuddsnivået fra 2006 til 2007 mener universitetsdirektøren det ikke er forsvarlig at Universitetet ensidig øker tilskuddet til Driv. Universitetsdirektøren foreslår derfor et tilskudd på 0,75 mill. for 2007, som er en videreføring av tilskuddsnivået for 2006. I tillegg ber universitetsdirektøren om en fullmakt til i samarbeid med øvrige parter å finne en løsning på den økonomiske situasjonen for Driv. Dette må skje innenfor en forsvarlig ramme og under forutsetning at Studentsamskipnaden og Høgskolen dekker sine andeler i henhold til en normal kostnadsfordeling. Den ”normale kostnadsfordelingen” mellom Høgskolen og Universitetet er 25/75, og er et uttrykk for studentandelene ved institusjonene. En eventuell økning av tilskudd for 2007 må dekkes innenfor midlene som er avsatt til reserve. 

Universitetsdirektøren vil også legge til at det eksterne evalueringsarbeidet for Driv antyder at det samlede ordinære tilskuddsnivået ikke nødvendigvis må økes, men at Driv kan holde seg innenfor opprinnelige fastsatte rammer forutsatt at en rekke tiltak iverksettes. Universitetsdirektøren legger derfor til grunn at Driv i det videre arbeidet legger et sterkt fokus på effektivisering av driften for å komme i balanse i forhold til det ordinære tilskuddsnivået.

Når det gjelder søknaden om økt driftsstøtte for 2006 for å dekke årets underskudd, er det universitetsdirektørens oppfatning at det er nødvendig å avvente behandlingen av dette inntil underskuddets størrelse er kjent. Dette må også skje i samarbeid mellom partene ut fra de prinsipper som er nevnt ovenfor. 

Tilskuddet til idrettshallen Kraft foreslås videreført med 0,85 mill, og dette er i samsvar med Studentsamskipnadens forslag. Med dette beløpet vil Universitetet gi et tilskudd som etter Studentsamskipnadens beregning tilsvarer Universitetets andel av ”fristasjonsytelsen" for idrettshallen. Som nevnt ovenfor er ”normal kostnadsfordeling” mellom Høgskolen og Universitetet 25/75. For 2006 var fordelingen mellom Høgskolen og Universitetet vedrørende finansieringen av Kraft på 15/85.

Tilskuddet til studentrådgivningen for 2007 foreslås økt til 1,78 mill, som tilsvarer en økning i samsvar med Universitetets lønns- og priskompensasjon. I samsvar med Studentsamskipnadens innspill foreslår universitetsdirektøren et tilskudd på kr 15 000 for Studentsamskipnadens administrering av utdeling av lån til studentene. 

Studentbyer på nett er et samarbeid mellom Studentsamskipnaden, Høgskolen og Universitetet om tilknytning av studentbyene og studenthuset Driv til Universitetets datamett gjennom høykapasitetslinjer. Universitetsdirektøren vurderer dette som et godt tiltak for å bedre studiemiljøet. Det er enighet om at investeringskostnadene skal dekkes av Høgskolen og Universitetet med fordelingen 25/75. Det er kun utbyggingen til Storelva studentboliger på Kvaløya som gjenstår før utbyggingen er fullført. For 2006 ble det avsatt midler til denne utbyggingen, men for å holde investeringskostnadene på et rimelig nivå har det vært et ønske å se dette arbeidet i sammenheng med andre aktørers planer om utbygging på Kvaløya. Ut fra dette ble utbyggingen ikke gjennomført i 2006. Utbyggingen planlegges gjennomført i 2007, og universitetsdirektøren foreslår derfor at midlene for 2006 videreføres til 2007. Dette vil være Universitetets andel av investeringskostnadene. Driftskostnadene knyttet til dette prosjektet dekkes av Studentsamskipnaden. 

Universitetsdirektøren foreslår et samlet tilskudd på 4,195 mill. til studentvelferdsformål som Studentsamskipnaden har ansvar for samt investeringskostnader i forbindelse med studentbyer på nett. Dette er en økning på 0,09 mill, eller 2,2 %. I tillegg kommer en eventuell økning i tilskuddet til Driv. 

2.4.15
Avsetning til senere fordeling og sentrale reserver

Under denne posten settes det av midler som skal fordeles mellom fakultetene/enhetene på et senere tidspunkt, samt sentrale reserver. Med mindre det fremgår spesielt av teksten under, fordeles disse midlene av universitetsledelsen. 

Velferdsmidlene beregnes på bakgrunn av antall ansatte og fordeles av Arbeidsmiljøutvalget. Det foreslås satt av 0,580 mill. for 2007 til senere fordeling. I 2006 var beløpet på 0,560 mill.

I styresak S13-03 ble det vedtatt ulike likestillingstiltak i hovedsak med sikte på å øke antall kvinnelige professorer. Følgende tiltak med økonomiske konsekvenser ble vedtatt:

· Fire ekstra forskningsterminer hvert år for kvinner (0,640 mill)

· Ekstra driftsmidler til fire kvinnelige postdoktorer/førsteamanuenser (0,2 mill)

· Mentorprosjektet (0,7 mill)

· Tilskudd kvinnelige professor II-stillinger (0,5 mill)

I sak S 37-04 om handlingsplan for likestilling ble det i tillegg vedtatt å avsette 0,2 mill. stimuleringstilskudd. I 2007 er den samlede avsetningen til disse tiltakene beregnet til 2,240 mill. 

Midler til mentorprosjektet er satt av under Kvinnforsk. Øvrige midler til likestillingstiltak, det vil si kr 1,540 mill, fordeles senere. 

Et øremerket beløp på 4,5 mill. til Arktisk universitetet inngår i rammetildelingen til UiT. 0,4 mill. er satt av under sentraladministrasjonen til dekning av sekretariatsfunksjon. 4,1 mill. settes av til senere fordeling i henhold til retningslinjer fra departementet. 

Universitetsdirektøren foreslår å opprette en stilling for å utvikle samarbeidet med Russland. Det foreslås satt av 0,4 mill. til lønn og drift (halvårsvirkning). Midlene settes av til senere fordeling når organisatorisk tilknytning for stillingen er fastsatt.
Det foreslås satt av 5,5 mill. som sentrale reserver, hvorav 1,3 mill. settes av som rektors strategimidler. Resterende beløp på 4,2 mill. settes av som generell reserve til dekning av sentrale egenandeler i eventuelle sentre for fremragende forskning (SFI) som opprettes i 2007. Videre skal beløpet dekke underskudd og eventuelle økte tilskudd til studenthuset Driv samt eventuelle øvrige ekstraordinære tildelinger eller uforutsette utgifter i løpet av 2007. I dette ligger også midler til styrking av universitetspedagogisk arbeid som er omtalt i utdanningsmeldinga.
	Avsetninger til senere fordeling og sentrale reserver i 2007

	
	(1000 kr)

	Avsetninger til senere fordeling
	

	Velferdsmidler
	580

	Likestillingstiltak
	1 540

	Arktisk universitet
	4 100

	Russlandssamarbeid
	400

	Totalt til senere fordeling
	6 620

	
	

	Reserver
	

	Rektors strategimidler
	1 300

	Sentrale reserver
	4 200

	Totale reserver
	5 500


2.5
Internhusleie

Universitetet innførte ordningen med internhusleie fra og med budsjettåret 2003. Ved innføringen ble enhetene tildelt midler i forbindelse med hovedfordelingen av bevilgningen – statstilskudd, som tilsvarte kostnadene knyttet til det arealet de disponerte. 

Ordningen ble innført på bakgrunn av krav fra departementet. Formålet er å synliggjøre arealkostnadene slik at disse tas med i beslutningsgrunnlaget på alle nivå ved Universitetet, og dette skal igjen gi en bedre samlet ressursutnyttelse. Ordningen innebærer at enhetene selv må dekke kostnadene knyttet til det arealet de disponerer. 

Som følge av betydelige endringer i arealsituasjonen for Universitetet knyttet til innflyttingen i Teorifagbygget og påfølgende omrokering i øvrige bygg, har det vært nødvendig å etablere en ny utgangsposisjon for arealfordelingen per 31.12.05. Enhetene tildeles midler som tilsvarer kostnadene knyttet til leie av dette arealet. I den grad arealsituasjonen for den enkelte enhet ikke endrer seg i forhold til den nye utgangsposisjonen, må enheten betale det tildelte beløpet i form av husleie (nullsumspill). Endringer i arealsituasjonen vil imidlertid påvirke enhetens budsjett. Økt husleie som følge av en økning i arealet må dekkes over eget budsjett, mens en reduksjon vil frigjøre midler som kan disponeres til andre formål.

Det er lagt til grunn at husleiens størrelse skal gjenspeile markedsprisen, og dette innebærer at husleien både omfatter drifts- og kapitalkostnader. Driftskostnadene per kvm beregnes på bakgrunn av budsjettet for Teknisk avdeling (med enkelte korrigeringer) og det samlede antall kvm ved Universitetet. I tillegg kommer en fast stipulert kapitalkostnadsdel på kr 700 per kvm. Som følge av forskjellige drifts- og vedlikeholdskostnader for ulike typer arealer, er arealene delt i tre hovedkategorier (lager-, kontor- og laboratorieareal) med ulik pris for hver kategori.

I tabellen nedenfor fremgår enhetenes tildeling av arealmidler for 2007 med bakgrunn i utgangsposisjonen per 31.12.2005 (beløp i 1000 kr) samt prisen per kvm for 2007 for den enkelte arealkategori. 

Alle beløp i 1000 kr (unntatt pris per kvm)

	 
	Pris per kvm for den enkelte arealkategori
	 

	 
	Kontor
	Lab
	Lager
	 

	 
	1 532
	2 021
	994
	Samlet

tildeling

	Leietaker
	Total pris for den enkelte arealkategori
	

	Andre/eksterne leietakere
	6 885
	2 549
	738
	10 171

	Hum.fak.
	6 110
	125
	419
	6 654

	Jur.fak.
	3 491
	28
	130
	3 648

	Ledig
	841
	2 203
	309
	3 354

	Mat.-nat.fak.
	15 454
	11 882
	4 529
	31 865

	Med.fak.
	16 364
	23 173
	5 646
	45 183

	NFH
	7 883
	9 727
	2 377
	19 986

	Samisk senter
	1 117
	26
	89
	1 232

	Sentraladministrasjon
	7 807
	1 003
	1 232
	10 042

	Studentarbeidsplasser
	17 448
	665
	119
	18 232

	Studentorg./velferd
	2 798
	97
	263
	3 158

	Studentsamskipnaden
	3 865
	10 847
	883
	15 596

	SV-fak.
	17 625
	4 660
	1 440
	23 725

	Teknisk avdeling
	812
	57
	5 755
	6 623

	TMU
	9 242
	511
	2 399
	12 152

	UB
	22 670
	136
	1 207
	24 013

	Undervisning
	40 977
	3 022
	981
	44 979

	U-vett
	1 027
	98
	49
	1 174

	Totalt
	182 416
	70 810
	28 563
	281 789


Forslag til vedtak:

Styret slutter seg til universitetsdirektørens forslag til fordeling av bevilgningen på statsbudsjettet for 2007 slik det går fram av dette saksforelegget.

Tromsø, 07.12.2006
	Lasse Lønnum

	personal- og økonomidirektør

3.

Revidert utgangsposisjon (basert på samlet fordeling 2006)
6.
Avansert vitenskapelig utstyr – saksforelegg til utstyrsutvalget

Samlet fordelingsforslag – prosent

8.
Endring i hovedkomponentene fra 2006 til 2007

� Beregning etter reglene beskrevet i styresakene S 30-06 og S 55-06 om justeringer i budsjettfordelingsmodellen.


� Avlagte eksamener (studiepoengsproduksjonen) i 2005 danner grunnlaget for beregning av studiepoengsmidler i 2007.


� Utstyr med en anskaffelseskostnad på over 700 000 kr.


� Utstyrsutvalget ledes av rektor og består av representanter fra NFH, Mat.-nat.fak., Med.fak., forsknings- og studiedirektør og personal- og økonomidirektør. 


� Vedtatt i sak S 49-99 om fordeling av midler til vitenskapelig utstyr.


� Det er i tillegg satt av to postdoktorstillinger til CASTL under den ordinære stipendiat- og postdoktorpotten.


� Det er i tillegg satt av en postdoktorstilling til regional FUGE (bioinformatikk) under den ordinære stipendiat- og postdoktorpotten


� I 2006 ble midler til de 2 postdoktorstillingene finansiert over den ordinære postdoktorpotten, slik at kun professor II-stillingen samt 4.året for NFR-stipendiater ble finansiert over de strategiske forskningsmidlene (totalt 385 000 kr). Etter ønske fra fakultetet finansieres i 2007 også postdoktorstillingene over de strategiske forskningsmidlene. 


� Det er i tillegg satt av en postdoktorstilling til regional FUGE (bioinformatikk) under den ordinære stipendiat- og postdoktorpotten


� To av de 22 stillingene inngår i tildelingen til Castl under de strategiske forsknngsmidlene.


� Fordi midler til rekrutteringsstillingene fordeles på grunnlag av detaljbudsjettering av lønn og sosiale avgifter, er det tatt hensyn til den reduserte arbeidsgiveravgiften i det beløpet som fordeles. Dette er til forskjell fra de øvrige lønnsmidlene, som er en del av rammebevilgningen til enhetene.


� Økningen beregnes slik: Helårsvirkning av 30 nye plasser høsten 2006 (30x250/2) og halvårsvirkning av 40 nye plasser som opprettes høsten 2007 (40x250/2). 


� I beløpet inngår midler til dekning av helårsvirkning av de 10 studieplassene som ble opprettet i 2006 og halvårsvirkning av de 10 studieplassene som opprettes høsten 2007. 


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Tromsø museum var ikke blant de tre universitetsmuseene som ble revidert.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for reduksjon i arbeidsgiveravgift.


� Basisbevilgning 2006 (sak S 80-05) korrigert for endring som følge av justert fordelingsmodell (sak S 55-06) og for reduksjon i arbeidsgiveravgift.


� Basisbevilgning 2006 (sak S 80-05) korrigert for reduksjon i arbeidsgiveravgift.


� Basisbevilgning 2006 (sak S 80-05) korrigert for reduksjon i arbeidsgiveravgift.


� Basisbevilgning 2006 (sak S 80-05) korrigert for reduksjon i arbeidsgiveravgift.


� Basisbevilgning 2006 (sak S 80-05) korrigert for reduksjon i arbeidsgiveravgift.


� Spesifisert i budsjettinnspillet til sentraladministrasjonen

